Matul il-lejl seħħ dak li qatt ma stennejna.

Mill-ewwel informazzjoni li għandna fil-Knisja ta' Santa Marija ta' Ġesù (Ta' Ġieżu') waqgħet il-parti tas-saqaf ta' fuq l-artal mejda.

Il-ħsara hi kbira u minħabba periklu eżistenti ħadd ma jista' jidħol fil-Knisja.

Bħalissa hemm il-Pulizja li qed jevalwaw is-sitwazzjoni.

Il-Patrijiet jitolbu l-prudenza, u javżaw li mhux se jkun hemm quddies sakemm jerġgħu jħabbru mod ieħor.

Inroddu ħajr lil Alla li dan seħħ billejl u ħadd ma weġġa!


Aġġornament tax-xogħol fuq is-saqaf tal-Knisja ta' Santa Maria ta' Ġesù, ir-Rabat u dan biex ikompli jitneħħa l-periklu minn dik il-parti tas-saqaf li ma waqgħax.

Wara dan isir ilqugh temporanju biex jilqa' għall-elementi tat-temp bit-tama li fl-iqsar żmien possibbli 'ssir il-koppla li qatt ma saret.


Nhar il-Ġimgħa 2 ta' Ġunju 2017 tlaqqa il-Kungress Kapitulari ġewwa iċ-Ċentru Franġiskan, Baħar iċ-Ċagħaq.

Il-Kungress kien immexxi mill-Ministru Provinċjal P. Richard S. Grech OFM li mad-Definitorju tiegħu, (more…) More Il-Kapitlu Provinċjali daħal fl-aħħar ġurnata tiegħu, bdejna fid-9.00 am bit-talba ta' Nofs il-Jum, bil-Provinċjal jagħmel riflessjoni qasira fuq "O Alla, jien marbut bil-wegħdiet tiegħek". (more…)

Il-Kapitlu Provinċjali daħal fit-tielet ġurnata tiegħu, billi bdejna fid-9.00 am bit-talba ta' Nofs il-Jum, bil-Provinċjal jagħmel riflessjoni qasira fuq Salm 54 "Inti sieħbi u wieħed bħali". (more…)

Il-Kapitlu Provinċjali kompla llum billi bdejna fid-9.00 am bit-talba ta' Nofs il-Jum.

Moderatur matul din il-ġurnata kien P. Martin Coleiro, OFM fejn għamel ir-Roll Call u wara nqraw il-minuti. (more…)


Nhar il-Ħadd 5 ta' Ġunju 2017, id-Djakni tal-Provinċja tagħna, P. Ramon Farrugia OFM u P. Clive Camilleri OFM, bdew l-irtir bi preparazzjoni għall-Ordinazzjoni Presbiterali flimkien ma tlett Djakni Djoċesani Dun Siclair Bugeja, Dun Ryan Lee Pace u Dun Mark Spiteri u d-Djaknu Dumnikan P. Aaron Zahra.

Dan l-Irtir li qed jiġi organiżżat mis-Seminarju Djoċesan, qed isir ġewwa Dar Stella Maris, iż-Żebbuġ Għawdex u qed jiġi immexxi minn Mons. Anton Gouder.

Nkomplu nitolbu għal dawn ħutna, li se jiġu ordnati Saċerdoti minn Mons. Arċisqof Charles J. Scicluna, fit-30 ta' Ġunju, sabiex il-Mulej ikompli jimlihom bil-fidi fis-Sejħa tiegħU u bil-kuraġġ biex ikomplu jilqawha b'ferħ u gratitudni.


P. Walter Vassallo OFM u P. Ramon Farrugia OFM għadhom kemm temmew il-Master fil-Pastorali Vokazzjonali organizzat mill-Provinċja Serafika ta' Assisi ġewwa iċ-Ċentru tal-Konferenzi Domus Pacis, Santa Marija tal-Anġli.

Kien kors ta' tlett ġimgħat intensivi, li daħal f'diversi aspetti tal-evanġeliżżazzjoni, tal-ħidma vokazzjonali ġenerali u speċifika, u tal-akkumpanjament taż-żgħażagħ.

Kienu ġimgħat mhux biss ta' tagħlim, iżda ukoll ta' qsim ta' esperjenzi differenti bejn id-diversi parteċipanti tal-kors; kemm dawk Franġiskani maskili u femminili, Reliġjużi oħrajn, u Saċerdoti Djoċesani; kemm Taljani kif ukoll minn diversi pajjiżi oħra.

Ma naqsux il-mumenti fraterni li kienu importanti ħafna biex l-esperjenza setgħet tkun mixja sabiħa bħala Knisja magħquda b'għan li sservi l-Poplu t'Alla skond ir-rieda tiegħU.


P. Clive Camilleri u P. Ramon Farrugia l-Ġimgħa li għaddiet 30 ta' Ġunju ġew ordanti saċerdoti.

L-ordinazzjoni saret mill-Arċisqof Charles J. Scicluna fil-Konkatidral ta' San Ġwann il-Belt Valletta.

Huwa ġew ordnari ma ebra' żgħażagħ oħra.

Din l-ordinazzjoni ħabtet eżatt mal-1950 anniversarju mill-martirju ta' San Pawl, l-Arċisqof appellalhom biex qatt ma jagħmlu " discounts" fuq l-Evanġelju.

Saħaq li fis-servizz tagħhom għandu jibqgħu dejjem jistaqsu lill-Mulej, min hu u x'għandhom jagħmlu.

Mons Scicluna talabhom biex iżommu dejjem f'moħħhom iż-żewġ mistoqsijiet li għamel San Pawl meta ltaqa' ma' Ġesù.

L-Arċisqof qal li bħalma San Pawl żviluppa t-teorija tiegħu tal-Knisja bħala l-ġisem ta' Ġesù għax kien ispirat mill-kliem ta' Ġesù meta ltaqa' miegħu, hekk għandhom huma jibqgħu jaħsbu fuq dak li qal Sawlu.

"Dawn huma żewġ mistoqsijiet li jiftħulkom ir-relazzjoni speċjali li għandkom ikollkom ma' Ġesù", kompla l-Arċisqof.

Fakkar lid-djakni biex jiftakru f'dawk in-nies li tul ħajjithom mexxewhom minn idejhom, bħall-ġenituri, il-ħbieb, l-għalliema, il-katekisti u s-saċerdoti u l-patrijiet. ,L-Arċisqof temm jgħid li l-ordinazzjoni mhijiex prize day , għax m'għandhomx iqisuha bħala rigal tax-xogħol li se jagħmlu.

"Għad taħsbu li intom xi superman …ftakru li mingħajr il-Mulej ma tistgħu tagħmlu xejn"

L-għada s-Sibt iż-żewġ saċerdoti novelli ċċelebraw l-ewwel quddiesa tagħhom: P. Clive erħiela lejn Għawdex fejn iċċelebra l-quddiesa ġewwa s-Santwarju ta' Pinu u P. Ramon iċċelebra l-quddiesa tiegħu ġewwa l-Monasteru tal-Klarissi f'San Ġiljan.


Kull bidu fih it-tmiem!

U anke din l-esperjenza taż-Żjara Franġiskana ġiet fi tmiemha l-Ħadd 2 ta' April b'quddiesa kkonċelebrata minn P. Walter Vassallo OFM koordinatur ta' din iż-żjara fil-Parroċċa Maria Annunzjata Ħal-Tarxien. (more…)

Is-Sibt filgħaxija wara ġimgħa ta' laqgħat, żjajjar fid-djar, talb u priedki, kien imiss mument ferrieħi flimkien mal-Parruċċani tal-Parroċċa Maria Annunzjata f'Ħal Tarxien permezz ta' lejla soċjali. (more…)

'L-Aħbar' il-bulettin tal-Provinċja għax-xahar ta' April jinsab online.

U joffri informazzjoni fuq dak kollu li għaddej fil-Provinċja, fosthom l-aħbarijiet prinċipali tal-Provinċja u messaġġ mill-Provinċjal. (more…)

P. Marcellino Micallef, OFM Vigarju Provinċjali u Gwardjan tal-Kunvet tagħna tal-Belt, nhar it-Tlieta 28 ta' Marzu ingħata ċ-Ċittadinanza honoraria minn idejn is-sindku tal-Belt Alexiei Dingli. (more…)

Is-Sibt 25 ta' Marzu ingħata bidu għaż-Żjara Franġiskana, li din is-sena qed issir fil-Parroċċa ta' Maria Annunzjata, Ħal Tarxien.

Iż-Żjara Franġiskana bdiet b'Quddiesa mill-Kappillan tal-Parroċċa u li fiha ingħata l-mandat lill-missjunarji li se jkunu qed jieħdu sehem u jagħmlu ż-żjarat fid-djar. (more…)


L-Erbgħa 26 ta' April fil-kunvent tagħna tar-Rabat, saret l-evalwazzjoni taż-Żjara Franġiskana li din is-sena saret fil-Parroċċa ta' Ħal Tarxien.

Din il-laqgħa tmexxiet minn P. Walter Vassallo OFM Koordinatur tal-istess Żjara, flimkien mal-patrijiet, sorijiet u l-OFS. (more…)

Il-Ħadd filgħodu 23 ta' April, fil-Knisja Franġiskana ta' San Franġisk il-Ħamrun, P. Ġwann Micallef OFM iċċelebra 60 sena saċerdot.

F'quddiesa fejn kien kontinwament jidher emozjonat speċjalment x'ħin P. Ġwann ħareġ fil-Knisja u l-ġemgħa nfexxet f'ċapċipa kbira. (more…)

It-Tlieta 18 ta' April, il-Provinċja Franġiskana organizzat Pasquetta flimkien permezz ta' karozza 'Hop On Hop Off'.

Iltqajna fid-9.30 ħdejn id-Domus Rumana u minn hemm bdejna t-triq tagħna lejn iż-Żurrieq fejn hemm għamilna l-ewwel waqfa tagħna. (more…)

Il-Patrijiet Franġiskani flimkien mal-kummissjoni tfal u l-Kummissjoni festi tal-Parroċċa tagħna tas-Sacro Cuor tas-Sliema se torganiżża "Pagaent tal-Passjoni fit-Toroq" tal-istess Parroċċa.

Din ser issir nhar is-Sibt 8 ta' April u tibda fis-7.30pm minn fuq iz-zuntier tal-Knisja. (more…)


Il-Ħadd 7 ta Mejju P. Alfred Sciberras flimkien ma bosta patrijiet, qraba u ħbieb iċċelebra 50 sena mill-Ordinazzjoni Saċerdotali tiegħu.

Fil-bidu tal-quddiesa huwa rringrazzja lil Alla tad-don tas-saċerdozju, kif ukoll talab li jibqa' jkun strument fil-għalqa tal-Mulej.

Fl-omelija minn P. Joseph Ciappara qal li l-liturġija tal-jum, tippreżenta lil Ġesù bħala r-ragħaj, hekk ukoll P. Alfred qedgħa dawn il-50 sena bħal ragħaj għal poplu li l-Mulej offrielu.

Huwa qal li aħna mportanti li nkunu nagħag ta' Kristu, imma mportanti li nkunu ukoll ragħja tal-poplu.

Alla jmantnina bl-Ewkaristija imma ukoll bil-kelma u dan kollu permezz tas-saċerdozju, imma ukoll aħna msejħin biex inkompluha fil-familji tagħna.

Għalhekk P. Alfred importanti li jkun raġġ ta' tama għal dawk li jiltaqgħa magħhom, mhux biss, imma bħal dan ir-ragħaj tajjeb aħna ukoll irridu nkunu raġġ ta' tama permezz ta' din il-bxara.

Il-liturġija kienet animata mill-Kor 'Coro bel Canto'.

Jikkonċelebra miegħu kien hemm P. Ġużepp Camilleri, li wkoll iċċelebra 50 sena saċerdot nhar is-15 ta' Marzu fir-Rabat .

Wara l-quddiesa l-fraternità tal-Ħamrun preżentatlu ikona tal-Madonna tas-Sokkors, kif ukoll kien hemm il-bews tal-idejn.


Il-Kapitlu Provinċjali kompla llum billi bdejna fid-9.00 am bit-talba ta' Nofs il-Jum.

Moderatur matul din il-ġurnata kien P. Martin Coleiro, OFM fejn għamel ir-Roll Call u wara nqraw il-minuti.

Wara s-Sur George Peresso għamel riflessjoni bit-tema: "Min se jitfi l-aħħar bozza u jagħlaq il-bieb." (audio jinsab iktar l-isfel).

Wara brejk qasir kulħadd mar fil-workshop tiegħu.

Fil-12.15 erġajna ltqajna fl-awla kapitulari biex jinġabru r-Rapporti tal-Workshops.

Il-Kapitlu jkompli għada fid-9.00 am.

Riflessjoni mis-Sur George Peresso


Il-Kapitlu Provinċjali daħal fit-tielet ġurnata tiegħu, billi bdejna fid-9.00 am bit-talba ta' Nofs il-Jum, bil-Provinċjal jagħmel riflessjoni qasira fuq Salm 54 "Inti sieħbi u wieħed bħali".

Moderatur matul din il-ġurnata kien P. Marcello Ghirlando, OFM fejn qara ittra li bagħat Mons. George Bugeja, OFM fejn kienet tgħid li hu qed jingħaqad magħna f'talba lill-Mulej biex jagħtina dixxerniment meħtieġ biex id-deċiżjonijiet li jittieħdu ikunu għal ġid tal-futur tal-Provinċja skond ir-rieda tiegħU.

Huwa talab biex niftakru wkoll fil-Missjoni tal-Libja, kemm fi Tripli kif ukoll f'Benghażi.

Wara saret ir-Roll Call u wara nqraw il-minuti.

Dun Anton Theuma għamel riflessjoni bit-tema: "Naħdmu għall-Vokazzjonijiet u nwieżnu l-Vokazzjonijiet Ġodda." (audio jinsab iktar l-isfel).

Il-Kapitlu jkompli għada fid-9.00 am bl-elezzjonijiet tad-Definituri l-ġodda

Riflessjoni minn Dun Anton Theuma: ( PDF )


Il-Kapitlu Provinċjali daħal fl-aħħar ġurnata tiegħu, bdejna fid-9.00 am bit-talba ta' Nofs il-Jum, bil-Provinċjal jagħmel riflessjoni qasira fuq "O Alla, jien marbut bil-wegħdiet tiegħek".

Il-moderatur kien P. Paul Attard, OFM qara r-Roll Call u nqraw il-minuti.

Wara P. Walter Vassallo, OFM preżenta l-Working Document.

Il-provincjal tkellem fit-tul, fuq l-importanza tal-klawsura fil-kunventi.

P. Stephen Sciberras, OFM Direttur taċ-Ċentru Franġiskana għamel kelmtejn fuq żewġ attivitajiet li qed jorganizza dan l-istess Ċentru.

Il-Ministru provinċjal tkellem fuq il-proġett ta' Domus Paċis li se jsir fuq id-Dar tal-Irtiri.

Fil-11.15 bdejna bl-elezzjoni u konferma tad-Definituri Provinċjali, fejn ġew eletti: P. Twanny Chircop, OFM, P. Marcello Ghirlando, OFM, P. Stephen Magro u P. Walter Vassallo, OFM.

Wara r-rit tal-elezzjoni l-Provinċjal iddikjara l-Kapitlu magħluq.


Nhar il-Ġimgħa 2 ta' Ġunju 2017 tlaqqa il-Kungress Kapitulari ġewwa iċ-Ċentru Franġiskan, Baħar iċ-Ċagħaq.

Il-Kungress kien immexxi mill-Ministru Provinċjal P. Richard S. Grech OFM li mad-Definitorju tiegħu, iddiskutew u approvaw il-familji il-ġodda fil-Kunventi tagħna kif ukoll it-tqassim tal-Uffiċċji tal-Provinċja.

Dan wara li kien ġie fi tmiemu il-Kapitlu Provinċjali Intermedju u wara li l-Provinċjal żar u tkellem mal-Patrijiet kollha tal-Provinċja.

Il-lista tal-Fraternitajiet il-ġodda u l-Uffiċċji li ingħataw, jinsabu fis-sezzjoni "Province" ta' dan is-sit.


Bejn illum 22 u l-25 ta' Mejju l-Patrijiet se jinġabru fid-Dar tal-Irtiri f'Baħar iċ-Ċagħaq għal-Kapitlu Provinċjali Intermedju.

Matul dawn il-ġranet isiru diversi rapporti ta' kif sejra l-Provinċja u anke naraw il-futur f'dawn it-tlett snin li ġejjin.

It-Tnejn nibdew bil-Quddiesa tal-Ispirtu s-Santu, jinqraw ir-'The Rules of Procedure' u jinqara r-Rapport tal-Ministru Provinċjal Richard S. Grech OFM u wara xi kjarifiki.

Wara jinqara r-Rapport mill-Kummissjoni Ekonomika tal-Provinċja u wara xi kjarifiki.

It-Tlieta t-tema se tkun il-Komunjoni Fraterna u fuq dan ser issir Riflessjoni minn Mr George Peresso : "Min se jitfi l-aħħar bozza u jagħlaq il-bieb".

L-Erbgħa t-tema se tkun fuq l-importanza li naħdmu għall-Vokazzjonijiet u nwieżnu l-Vokazzjonijiet Ġodda.

Fuq dan ser issir riflessjoni minn Dun Anton Theuma.

Wara r-riflessjonijiet f'dawn il-jiem isiru Worshops kif ukoll jitħejjew rapporti li umabgħad jinqraw waqt l-assemblea.

Il-Ħamis wara li jinqraw il-minuti u jsiru xi riżoluzzjonijiet, rapport fuq id-Dar tal-Anżjani 'Domus Pacis'.

Fejn qegħdin u fejn se naslu!.

Wara l-Brejk isiru l-Elezzjonijiet tad-Definituri l-ġodda.

Wara diskors tal-għeluq tal-Kapitlu mill-Ministru Provinċjal P. Richard S. Grech OFM.

Dan is-sit se jżommkom aġġornati b'dak kollu li jkun qed jiġri matul il-jiem tal-Kapitlu Provinċjali, b'filmati, informazzjoni, ritratti u awdjo.


Il-Faternità Franġiskana tar-Rabat, se tibda inizjattiva ġdida tul il-ġimgħat tar-Randan li tikkonsisti f'mumenti ta' talb għaż-żgħażagħ minn 18-il sena l-fuq.

Meta ftit tal-jiem ilu Fra Alessandro kien magħna għal żewġ kunċerti li ta, wieħed fil-Knisja ta' San Franġisk il-Ħamrun u kunċert ieħor fil-Parroċċa ta' San Publiju l-Furjana, s-sit ofm.org.mt ħadlu ftit kummenti fuq il-vokazzjoni tiegħu. (more…)


Il-Patrijiet Franġiskani flimkien mal-kummissjoni tfal u l-Kummissjoni festi tal-Parroċċa tagħna tas-Sacro Cuor tas-Sliema se torganiżża "Pagaent tal-Passjoni fit-Toroq" tal-istess Parroċċa.

Din ser issir nhar is-Sibt 8 ta' April u tibda fis-7.30pm minn fuq iz-zuntier tal-Knisja.

Din l-attività qed ssir għall-ewwel darba u se tkun animata kollha kemm hi mit-tfal.

Se tkun imqassma f'tappi u f'postijiet differenti.

Matul it-triq se jkun fiha waqtiet ta' mużika, qari mill-Vanġelu u mimi.

Jiehdu sehem ukoll il-kor tal-Knisja kif ukoll is-Salesian Boys' Brigade.

Attività li hija marbuta ma' dan iż-żmien speċjali tal-Passjoni, l-mewt u l-qawmien ta' Ġesù li tiċċelebra l-Knisja universali u din il-pagaent mhux attività ta' min jitlifa.


F'quddiesa kkonċelebrata, nhar l-Erbgħa 15 ta' Marżu P. Ġużepp Camilleri, OFM iċċelebra l-50 sena saċerdot.

Viżibilment emozzjonat, P. Ġużepp irringrazzja lil Alla ta' dak kollu li għamel miegħu u talab l-għajnuna tal-kongregazzjoni biex jitolbu għalih ħalli jkompli jżomm idejh fuqu.

Dan qalu biex il-Mulej ikompli jagħtih dak li għandu bżonn kif ukoll P. Ġużepp ikun kapaċi jilqa kollox minn idejn Alla.

Fl-aħħar talab lil kulħadd biex ifaħħar lil Alla ta' dak kollu l-għamel miegħu.

Minn naħa tiegħu l-Ministru Provinċjal P. Richard S. Grech, OFM qal li l-Ordni u l-komunità qed jifirħu miegħu għal dan il-mument u grazzja ta' 50 sena saċerdot.

Huwa qal li kien mument ta' ringrazzjament lil Alla ta' dak kollu li għamel miegħu matul dawn il-50 sena, waqt li jibqa jkun strument għal-glorja tiegħu.

Huwa ħa l-okkażjoni biex jifraħ lil P. Alfred Sciberras OFM, Fr. Joe Barbara MSSP, P. Marcellino Meilaq, OFM u lil P. Edward Zammit, OFM li lkoll qed jiċċelebraw 50 sena saċerdoti.

Imwieled ir-Rabat, Malta nhar it-23 ta' April, 1940 bin Paul Camilleri u Carmen nee' Attard, P. Ġużepp ingħaqad mal-Ordni Franġiskan mal-Ordni Franġiskan nhar it-13 ta' Ottubru, 1957.

Għamel il-Professjoni Temporanja nhar l-14 ta' Ottubru, 1958 u dik Solenni nhar il-15 ta' Ottubru 1961.

Ordna Saċerdot nhar il-11 ta' Marzu, 1967.

Tul is-snin kemm ilu patri, apparti xogħol pastorali P. Ġużepp serva għal xi żmien bħala Gwardjan, imma l-aktar li dam kien bħala Sagristan Maġġur fil-Knisja tagħna tar-Rabat.

P. Ġużepp attwalment huwa l-ħajjat tal-Provinċja u fost affarijiet oħra għamel bosta tonok tal-aħwa.

Preżentement jifforma parti mill-Fraternita' ta' Domus Pacis, ġewwa Baħar iċ-Ċagħaq.


It-Tlieta 18 ta' April, il-Provinċja Franġiskana organizzat Pasquetta flimkien permezz ta' karozza 'Hop On Hop Off'.

Iltqajna fid-9.30 ħdejn id-Domus Rumana u minn hemm bdejna t-triq tagħna lejn iż-Żurrieq fejn hemm għamilna l-ewwel waqfa tagħna.

Wara li mxejna lejn il-"Blue Grotto" u fil-viċinanzi, komplejna t-triq tagħna lejn il-Birgu u wara Marsaxlokk fejn kilna pizza flimkien.

Wara tlaqna lejn id-Dingli Cliffs u lura lejn ir-Rabat.

Din l-attività serviet biex aħna bħala patrijiet wara x-xogħol tal-festi tal-Għid niltaqgħu u naqsmu l-ferħ tagħna flimkien.

Prosit lil P. Marcellino Micallef OFM li ħa ħsieb l-organizzazjoni u lil dawk kollha li taw is-sehem tagħhom.


Il-Ħadd filgħodu 23 ta' April, fil-Knisja Franġiskana ta' San Franġisk il-Ħamrun, P. Ġwann Micallef OFM iċċelebra 60 sena saċerdot.

F'quddiesa fejn kien kontinwament jidher emozjonat speċjalment x'ħin P. Ġwann ħareġ fil-Knisja u l-ġemgħa nfexxet f'ċapċipa kbira.

Għal din il-quddiesa kien hemm preżenti patrijiet, qraba u ħbieb ta' P. Ġwann.

Il-Gwardjan P. Anton Farrugia OFM waqt l-omelija tiegħu qal, li P. Ġwann, li qatta żmien twil fil-Fraternità tal-Ħamrun u li ta s-servizz tiegħu speċjalment fis-sagrament tal-qrar.

Hu kompla jgħid li "P. Ġwann kien appostlu tas-sagrament tal-maħfra, tal-ħniena ta' Alla".

Dan għaliex dejjem kien disponibbli għal qrar… hu qal li fih naraw "ikona tal-ħniena ta' Alla" U proprju għalhekk irridu nroddu ħajr lil Alla tal-ġid li P. Ġwann għamel ma dawk li laqa' fil-ħajja tiegħu u li l-anqas biss hu stess ma jaf ħlief Alla nnifsu".

Jikkonċelebra miegħu kien hemm P. Godfrey Micallef, li wkoll iċċelebra 60 sena saċerdot nhar is-16 ta' Marzu fir-Rabat .

Wara l-quddiesa l-fraternità tal-Ħamrun preżentatlu ikona tal-Madonna tas-Sokkors li P. Ġwann tant hu devot, kif ukoll kien hemm il-bews tal-idejn.


L-Erbgħa 26 ta' April fil-kunvent tagħna tar-Rabat, saret l-evalwazzjoni taż-Żjara Franġiskana li din is-sena saret fil-Parroċċa ta' Ħal Tarxien.

Din il-laqgħa tmexxiet minn P. Walter Vassallo OFM Koordinatur tal-istess Żjara, flimkien mal-patrijiet, sorijiet u l-OFS.

Matul din il-laqgħa ġie nnotat minn kulħadd li kienet esperjenza pożittiva.

Din iż-żjara kienet l-ewwel waħda li saret fi żmien ir-Randan u ħareġ li din għenet fil-klima kemm bejn il-missjunarji, kif ukoll mal-parruċċani.

Affarijiet żgħar li dejjem issib wieħed x'jirranġa, imma b'mod ċar intwera l-importanza li ż-żjara ma tispiċċax mal-għeluq imma li jkun hemm 'follow up' organizzat bejn il-Kappillan u l-koordinatur taż-żjara biex iż-żerriegħa li tkun inżergħet wieħed isaqqiha.


Il-Ħamis 16 ta' Marzu P. Godfrey Micallef, OFM flimkien ma' P. Ġwann Micallef, OFM mexxew konċelebrazzjoni fejn irringrazzjaw lil Alla għas-60 sena saċerdozju tagħhom. (more…) More F'quddiesa kkonċelebrata, nhar l-Erbgħa 15 ta' Marżu P. Ġużepp Camilleri, OFM iċċelebra l-50 sena saċerdot.

Viżibilment emozzjonat, P. Ġużepp irringrazzja lil Alla ta' dak kollu li għamel miegħu u talab l-għajnuna tal-kongregazzjoni biex jitolbu għalih ħalli jkompli jżomm idejh fuqu. (more…)

Mill-lum dan is-sit beda jipprovdi nformazzjoni Franġiskana bit-tema: 'This Day in history'.

Din l-informazzjoni qed tkun miġbura minn P. Dionysius Mintoff, OFM. (more…)

Nhar il-Ħamis 2 ta' Marzu Papa Franġsiku għamel żjara fil-Bażilika ta' San Giovanni fil-Lateran.

Huwa jagħmel din iż-żjara kull sena lil kleru ta' Ruma l-għada ta' Ras ir-Randan. (more…)

'L-Aħbar' il-bulettin tal-Provinċja għax-xahar ta' Marzu jinsab online.

U joffri informazzjoni fuq dak kollu li għaddej fil-Provinċja, fosthom l-aħbarijiet prinċipali tal-Provinċja u messaġġ mill-Provinċjal. (more…)


Is-Sibt 25 ta' Marzu ingħata bidu għaż-Żjara Franġiskana, li din is-sena qed issir fil-Parroċċa ta' Maria Annunzjata, Ħal Tarxien.

Iż-Żjara Franġiskana bdiet b'Quddiesa mill-Kappillan tal-Parroċċa u li fiha ingħata l-mandat lill-missjunarji li se jkunu qed jieħdu sehem u jagħmlu ż-żjarat fid-djar.

Fil-Quddiesa l-Kappillan laqgħa l-missjunarji u ħeġġeġ lil poplu biex jipparteċipa fl-attivitajiet li se jkunu qed jiġu organizzati kif ukoll ħeġġeġ biex il-familji jilqgħu lil franġiskani li jkunu qed iżuru d-djar.

Iż-Żjara Franġiskana hija mżewqa b'ħafna laqgħat li għandhom x'jaqsmu mal-ħajja tal-parroċċa u tilħaq kull peruna minn tfal, żgħażagħ, adulti kif ukoll anzjani u morda.

Iż-żjara Franġsiskana tiġi fi tmiema nhar il-Ħadd 2 ta' April.

Iż-Żjara Franġiskana qed tkun ikoordinata minn P. Walter Vassallo, OFM u fiha qed jieħdu sehem bosta patrijiet, sorijiet, kif ukoll lajċi impenjati.

Aktar aġġornamenti żur il- Facebook Page taż-żjara


P. Marcellino Micallef, OFM Vigarju Provinċjali u Gwardjan tal-Kunvet tagħna tal-Belt, nhar it-Tlieta 28 ta' Marzu ingħata ċ-Ċittadinanza honoraria minn idejn is-sindku tal-Belt Alexiei Dingli.

Huwa qal hekk: "… din is-sena, tajna iċ-ċittadinanza honoraria lil-Patri Marcellino ta' Ġieżu.

Persuna li qiegħed jaħdem bla heda biex jiftaħ Kċina tal-fqar fil-Belt Valletta.

Hekk kif Marcellino kien jitma' il-ħobż u nbid lil Ġesù imsallab, bl-istess mod Patri Marcellino se jitma mijiet ta' nies fil-bżonn kuljum.

Però apparti l-ikel tal-ġisem li huwa importanti, l-iskop wara il-kċina tal-fqar imur lilhin.

Se nkunu qegħdin nipprovdu post fejn nies, ħafna drabi imwarrbin u weħidhom, jistgħu jiltaqgħu, jgħidu kelma u jaqsmu t-tbatijiet tagħhom.

Irridu nattakkaw il-problema tas-solitudni li qegħda tifni ħafna, speċjalment dawk anzjani.

Għalhekk ukoll il-kunsill qiegħed jaħdem biex jiftaħ l-ewwel ċentru ta' matul il-jum għal-anzjani fil-kunsill lokali il-ġdid.

Jien inħossni onorat li qiegħed ngħin f'dal-progett li se jagħmel ħafna ġid lil ħafna nies.

Ftakru li dan huwa proġett mibni fuq il-providenza.

U ppermettuli nagħmel appell.

Min jista' jagħti daqqa t'id f'dan il-proġett, jekk jogħġobkhom kelmu lil Patri Marcellino u għinuna."


Is-Sibt filgħaxija wara ġimgħa ta' laqgħat, żjajjar fid-djar, talb u priedki, kien imiss mument ferrieħi flimkien mal-Parruċċani tal-Parroċċa Maria Annunzjata f'Ħal Tarxien permezz ta' lejla soċjali.

Il-lejla soċjali bdiet b'mument franġiskan fejn inqaraw u tkantaw siltiet franġiskani, u dan kollu kien animat mill-patrijiet u s-sorijiet Franġiskani.

Wara kien hemm waqfa zgħira fejn tqassam xi ikel.

Wara kien imiss kant, żfin u dan minn dawk kollha preżenti, patrijiet, sorijiet, lajċi npenjati kif ukoll uħud minn nies li nġarrew minn dan il-kant – fosthom ukoll tfajjel ċkejken li daħal fl-atmosfera.

Fi tmiem is-serata P. Walter Vassallo, koordinatur ta' din iż-Żjara Franġiskana ħa ftit mumenti biex juri lil dawk preżenti t-tim kollu li kien hemm wara din ż-żjara.

Mhux biss patrijiet u sorijiet, imma tim kbir ħafna ta' lajċi li taw is-sehem tagħhom biex kollox jimxi sew.

Huwa semmha u rringrazzja lil kappillan Fr. Micheal Bellizzi tal-inizjattiva li ħa f'risq il-parroċċa, it-tim li twaqqaf apposta biex jikoordina din ż-żjara, dawk li ħadu ħsieb ta' kuljum jipprovdu l-ikel u kull bżonn għall-missjunarji frangiskani.

Iż-Żjara Franġiskana tiġi fi tmiema l-Ħadd 2 ta' April bil-quddiesa ta' ringrazzjament lil Alla fil-10.15am.


Kull bidu fih it-tmiem!

U anke din l-esperjenza taż-Żjara Franġiskana ġiet fi tmiemha l-Ħadd 2 ta' April b'quddiesa kkonċelebrata minn P. Walter Vassallo OFM koordinatur ta' din iż-żjara fil-Parroċċa Maria Annunzjata Ħal-Tarxien.

P. Walter radd ħajr lil Alla ta' din l-esperjenza, kif ukoll lil dawk kollha li taw is-sehem tagħhom biex kollox ikun jista' jimxi kif pjanat: lil Patrijiet, diversi kongregazzjonijiet ta' sorijiet Franġiskani, Klarissi li kienu qegħdin jitolbu għas-suċċess ta' din iż-żjara kif ukoll l-OFS.

F'egħluq iż-żjara l-missjunarji permezz ta' rit zgħir reġgħu irritornaw it-TAU lil Kappillan (il-mandat li hu kien tahom fil-bidu taż-żjara).

Il-Kappillan Fr. Michael Bellizzi minn naħa tiegħu rringrazzja lil missjunarji tal-preżenza tagħhom fil-parroċċa u wiegħed it-talb tiegħu u tal-parruċċani biex il-ġid li sar ikompli.

Iż-Żjara Franġiskana bdiet is-Sibt 25 ta' Marzu permezz ta' quddiesa mill-Kappillan li matulha ta l-mandat.

Matul il-ġimgħa umbagħad saru diversi quddies u qrar mill-patrijiet.

Saru laqgħat għal-ġenituri għal dawk li ser jagħmlu l-ewwel tqarbina u l-griżma.

Kull filgħaxija saret it-talba tal-Għasar.

Saru ukoll Lectio Divina fil-familji, laqgħat fil-Każini u laqgħat mal-leaders taż-ZAK.

Il-Ġimgħa ġie ċċelebrat Penitenzjal u s-Sibt laqgħa Soċjali man-nies tal-Parroċċa, imma fuq kollox iż-żjajjar fid-djar.

Nieħdu l-okkażżjoni biex nirringrazzjaw lill-Kappillan u lill-poplu ta' Ħal Tarxien tal-akkoljenza li tawna matul din il-ġimgħa.

Żgur li se nibqgħu ngħożżu dan il-mument speċjali fil-qalb tagħna.

Inkomplu nitolbu għal xulxin.


'L-Aħbar' il-bulettin tal-Provinċja għax-xahar ta' Jannar jinsab online.

U joffri informazzjoni fuq dak kollu li għaddej fil-Provinċja, fosthom l-aħbarijiet prinċipali tal-Provinċja u messaġġ mill-Provinċjal. (more…) More Fid-Dar tal-Irtiri Proziuncola bħal ma jsir kull sena ġiet iċċelebrata Festa Familja ta' żmien il-Milied flimkien mal-familjari tal-patrijiet, nhar il-Ġimgħa 30 ta' Diċembru.

Din il-festa bdiet b'quddiesa mmexxija mill-Ministru Provinċjal P. Richard S. Grech OFM. (more…)

Nhar il-Ġimgħa 16 ta' Diċembru permezz ta' Quddiesa Solenni ta' Radd il-Ħajr lil Alla, immexxija mill-Ministru Provinċjal, P. Richard S. Grech, OFM, ġie inawgurat il-Proġett ta' Restawr u Tisbiħ tal-Knisja tagħna iddedikata lil Santa Marija ta' Ġesu fir-Rabat. (more…)

Fl-aħħar laqgħa li Mons. Charles J. Scicluna, Arċisqof ta' Malta, kellu mas-saċerdoti djoċesani u reliġjużi, ġewwa s-Seminarju tal-Virtu' r-Rabat, nhar l-Erbgħa 30 ta' Novemberu 2016, qasam il-ħsibijiet tiegħu ma' dawk preżenti fuq l-Ittra Apostolika tal-Qdusija Tiegħu l-Papa Franġisku (more…)

Lil patrijiet kollha tal-Ordni tal-minuri, lis-sorijiet tal-klarissi, lin-nisa u rġiel Franġiskani sekulari, lin-nisa u rġiel kollha ta' rieda tajba.

Hekk indirizza l-ittra Fr, Michael Perry OFM Ministru Ġenerali biex jagħmel appell qawwi lid-dinja kollha biex isir talb għal paċi fid-dinja kollha. (more…)


Nhar il-5 ta' Frar Papa Franġisku ħatar lil Mgr George Bugeja OFM bħala l-Vigarju Appostoliku ta' Tripli.

Mons. George Bugeja kien qiegħed iservi bħala Koadjatur fl-istess Djoċesi, mal-Isqof Giovanni Martinelli O.F.M li rriżenja minħabba l-età. (more…)

Fi Knisja mimlija bin-nies l-Erbgħa fil-għaxija Fra Alessandro ta' Kunċert fil-Knisja ta' San Franġisk il-Ħamrun.

'L-Aħbar' il-bulettin tal-Provinċja għax-xahar ta' Frar jinsab online.

U joffri informazzjoni fuq dak kollu li għaddej fil-Provinċja, fosthom l-aħbarijiet prinċipali tal-Provinċja u messaġġ mill-Provinċjal. (more…)

Se jkun Fra Alessandro Brustenghi, hekk imsejjaħ il-"vuċi ta' Assisi ", il-protagonista ta' kunċert uniku li se jsir nhar l-Erbgħa 1 ta' Frar fis-7.30pm fil-Knisja ta' San Franġisk il-Ħamrun (more…)

Il-Provinċja Franġiskana flimkien mal-Klarissi ċċelebraw il-Festa tal-Epifanija fil-Monasteru tal-Klarissi f'San Ġiljan, nhar l-Ġimgħa 6 ta' Jannar.

Il-quddiesa kienet iċċelebrata mil-Ministru Provinċjal P. Richard S. Ġrech, OFM fil-prezenza ta' diversi patrijiet. (more…)


Meta ftit tal-jiem ilu Fra Alessandro kien magħna għal żewġ kunċerti li ta, wieħed fil-Knisja ta' San Franġisk il-Ħamrun u kunċert ieħor fil-Parroċċa ta' San Publiju l-Furjana, s-sit ofm.org.mt ħadlu ftit kummenti fuq il-vokazzjoni tiegħu.

L-intervista li saritlu kienet maqsuma f'erba' domandi:

1) Kif sibt il-Vokazzjoni Franġiskana?

2) Kif tara l-ħajja Franġiskana fiż-żminijiet tallum?

3) X'messaġġ għandek għaż-żgħażagħ fuq dan kollu? u

4) X'messaġġ tagħti lil dawk li qed jimxu f'din it-triq u huma imħajrin għal ħajja Franġiskana?

Huwa wieġeb fil-qosor imma dritt għal punt u wieħed mill-messaġġi li huwa jagħti huwa li ż-żgħażugħ għandu dejjem jgħid iva lil Alla biex jibda l-ħajja Franġiskana tiegħu umbagħad iħalli lil Alla jmexxieħ hu.

Nistednuk tisma' b'attenzjoni dak li għandu xi jgħid u tiddejjaqx ċċempel għal aktar informazzjoni lil Fr. Stephen Magro, OFM fuq 99275560


Il-Ħamis 16 ta' Marzu P. Godfrey Micallef, OFM flimkien ma' P. Ġwann Micallef, OFM mexxew konċelebrazzjoni fejn irringrazzjaw lil Alla għas-60 sena saċerdozju tagħhom.

Fil-Bidu tal-quddiesa f'kelmtejn li għamel il-Ministru Provinċjal P. Richard S. Grech, OFM semma kif 60 sena ilu tlett franġiskani żgħażagħ ġew ordnati saċerdoti.

Dawn is-saċerdoti raw lil Malta, id-dinja, il-Knisja u l-Ordni Franġiskan jinbidel.

Huma baqgħu jipperseveraw fil-ħajja reliġjuża u saċerdotali u dan minkejja t-tlugħ u l-inżul tal-ħajja.

Huwa kompla billi qal li tnejn minnhom qdew il-ministeru tagħhom barra minn Malta – P. Godfrey u P. Girgor Imbroll (RIP).

P. Gwann qedha ħafna l-ministeru saċerdotali fis-sagrament tal-qrar speċjalment fil-Knisja tal-Ħamrun.

Il-Provinċjal irringrazzjhom tax-xogħol tagħhom u rringrazzja lil Alla għall-persuna ta' P. Godfrey u P. Gwann.

Minn naħa tiegħu P. Godfrey irringrazzja f'isem P. Ġwann ukoll, lil Alla għal dak kollu li għamel magħhom u għal grazzji li tagħhom u tal-ministeru li hu għal ġid tagħhom u tal-poplu t'Alla.

Hu spiċċa biex talab lil dawk preżenti biex ikomplu jitolbu għalihom.

P. Ġwann Micallef OFM

Imwieled Santa Venera, Malta nhar il-11 ta' Diċembru, 1931 bin Vincent Micallef u Adelina nee' Barbara, P. Ġwann ingħaqad mal-Ordni Franġiskan mal-Ordni Franġiskan nhar it-30 ta' Settembru, 1947.

Għamel il-Professjoni Temporanja nhar l-2 ta' Ottubru, 1948 u dik Solenni nhar it-28 ta' Diċembru, 1952.

Ordna Saċerdot nhar is-6 ta' April, 1957.

Tul is-snin kemm ilu patri, apparti xogħol pastorali u għal ħafna snin kien imfittex ħafna għall-qrar, speċjalment kemm dam jgħix il-Ħamrun.

Attwalment jifforma parti mill-Fraternita' ta' Domus Pacis ġewwa Baħar iċ-Ċagħaq.

Imwieled ir-Rabat, Malta nhar it-19 ta' Diċemru, 1931 bin Francis Micallef u Vincenza nee' Camilleri, P. Godfrey ingħaqad mal-Ordni Franġiskan mal-Ordni Franġiskan nhar it-19 ta' Settembru, 1948.

Għamel il-Professjoni Temporanja nhar l-25 ta' Settembru, 1949 u dik Solenni nhar it-28 ta' Diċembru, 1952.

Tul is-snin kemm ilu patri, wettaq xogħol pastorali.

Attwalment jifforma parti mill-Fraternita' tar-Rabat.


Nhar il-Ħamis 2 ta' Marzu Papa Franġsiku għamel żjara fil-Bażilika ta' San Giovanni fil-Lateran.

Huwa jagħmel din iż-żjara kull sena lil kleru ta' Ruma l-għada ta' Ras ir-Randan.

B'sorpriża meta l-Papa wasal għal ħabta tal-11 ta' filgħodu, minflok mar jagħmel il-meditazzjoni tiegħu bħal ma jagħmel is-soltu, huwa mar iqarar lil xi fidili u saċerdoti.

Il-Papa tkellem fuq li ħafna drabi l-piż tad-dnubiet tagħna ijbegħduna minn Alla u allura rrid ikollna fidi pruvata bħal ta' Pietru.

Huwa kompla billi qal li "jekk ma jkollniex fidi matura nistgħu nagħmlu ħafna ħsara.

It-tentazzjoni hija dejjem preżenti f'ħajjitna u allura rridu nieħdu din l-okkażjoni biex nikbru fil-fidi"

Wara huwa ltaqa' mal-Penitenzieri li jqarru hemmhekk, fosthom kien hemm ukoll P. Albert Micallef, OFM.


Mill-lum dan is-sit beda jipprovdi nformazzjoni Franġiskana bit-tema: 'This Day in history'.

Din l-informazzjoni qed tkun miġbura minn P. Dionysius Mintoff, OFM.

Kull ġurnata titla informazzjoni qasira fuq dak li ġara fi żmien San Franġisk u Santa Klara f'dik il-ġurnata partikolari, kif ukoll il-quddiem tiżdied b'iktar informazzjoni riċenti fuq il-Provinċja tagħna.

Din l-informazzjoni tinsab fil-parti ta' isfel fuq dan is-Sit.

Għalhekk kull ġurnata tajjeb li taqra dak li ġara 800 sena ilu f'dik l-istess ġurnata li ġraw.


Il-Faternità Franġiskana tar-Rabat, se tibda inizjattiva ġdida tul il-ġimgħat tar-Randan li tikkonsisti f'mumenti ta' talb għaż-żgħażagħ minn 18-il sena l-fuq.

Dan l-appuntament imsejjaħ "Tuesdays with the Lord" ser ikun: • kull nhar ta' Tlieta bejn it-28 ta' Frar u l-11 ta' April fit-8.15 ta' filgħaxija

• fil-Knisja ta' Santa Maria ta' Ġesù (ta' Ġieżu), Triq San Pawl, Rabat

Inħeġġu liż-żgħażagħ li jixtiequ jilqgħu din l-istedina, biex jikkuntattjaw lil Fr. Ramon Farrugia, OFM fuq: tuesdays@ofm.org.mt


[Adds Minister General's message] Nhar il-Ġimgħa 28 ta Ottubru, Fr Clive Camilleri u Fr Ramon Farrugia flimkien ma tliet żgħażagħ oħra ġew Ordnati Djakni waqt konċelebrazzjoni Solenni minn Mons. Arċisqof Charles J. Scicluna ġewwa l-konkatidral ta' San Ġwann il-Belt Valletta. (more…)

Matul iż-żjara tiegħu ġewwa l-Kanada l-Ministru Provinċjal Fr. Richard S. Grech OFM, għadda Toronto sabiex iżur u jsellem lill-aħwa tal-Provinċja tagħna li għandna jgħixu u jaħdmu hemm, Fr. Jimmy Zammit OFM, Kappillan tal-Parroċċa ta' St. Francis, u Fr. Pierre Farrugia OFM li jmexxi St. Francis Centre, dar tal-irtiri. (more…)

It-Tnejn 17 ta' Ottubru l-Provinċja Franġiskana organizzat Pellegrinaġġ fis-sena tal-Ġublew tal-Ħniena.

Għaliħ kienu mistiedna, l-għaqdiet, il-fratellanzi u n-nies li jiltaqgħu fil-Knejjes tagħna l-Franġiskani.

It-Tema li intużat kien il-kliem tal-Papa Franġisku: (more…)

Fil-11 t'ottubru, P. Walter Vassallo OFM ġie msejjaħ mill-Arċisqof biex jieħu l-ġurament ta' fedeltà u riservatezza.

Huwa ġie maħtur biex iservi bħala Imħallef fit-Tribunal tal-Ewwel Istanza.

Nawgurawlu f'din il-ħidma ġdida tiegħu.


Il-Provinċja Franġiskana flimkien mal-Klarissi ċċelebraw il-Festa tal-Epifanija fil-Monasteru tal-Klarissi f'San Ġiljan, nhar l-Ġimgħa 6 ta' Jannar.

Il-quddiesa kienet iċċelebrata mil-Ministru Provinċjal P. Richard S. Ġrech, OFM fil-prezenza ta' diversi patrijiet.

Fl-omelija tiegħu huwa tkellem fuq it-tfittxija għal Alla.

Huwa semma kif Marija u Ġużeppi provaw isibu post fil-lukanda imma ma sabux, ma kienx hemm post għalihom.

Huwa kompla billi jagħmel riferenza li anke fiż-żminijiet li qed ngħixu f'ħafna istituzjonijiet, ma hemmx post għal Alla.

Dan jiġri għaliex ħafna drabi rridu naraw u huwa semma kwotazjoni li tgħid hekk: "divinity is found where you least expect it" hu hekk Ġesù ħafna drabi rridu nfittxuh fejn l-inqas hu ovvju għal bniedem.

Umbagħad il-patrijiet flimkiem mas-Sorijiet inġabru għal riċeviment fl-okkażżjoni tal-festa.


Se jkun Fra Alessandro Brustenghi, hekk imsejjaħ il-"vuċi ta' Assisi ", il-protagonista ta' kunċert uniku li se jsir nhar l-Erbgħa 1 ta' Frar fis-7.30pm fil-Knisja ta' San Franġisk il-Ħamrun (wara l-Lidl).

Fra Alessandro Brustenghi, hu mwieled f'Perugia l-Italja fl-1978, fl-età ta' 21 huwa ddeċieda li jidħol fl-Ordni tal-Patrijiet Minuri.

F'din il-familja Franġiskana xi snin ilu, f'Settembru 2009, huwa għamel il-Professjoni Solenni tiegħu fil-Bażilika papali ta' Santa Maria degli Angeli, fil-Porziuncola.

Il-passjoni għall-mużika u l-kant ippermettew lil Fra Alessandro biex janima l-liturġija ċċelebrat f'diversi kunventi li hu għex sa issa kif ukoll dar diversi bliet madwar d-dinja jagħti kunċerti fejn għalhekk kiseb fama internazzjonali.

Fis-serata se tkun ukoll bis-sehem tal-organista Richard Caruana u l-arpista Jacob Portelli.

Id-dħul huwa ta' €10 mis-sagristija tal-istess knisja jew inkella fil-bieb tal-Knisja nhar l-Erbgħa qabel il-kunċert.


Fi Knisja mimlija bin-nies l-Erbgħa fil-għaxija Fra Alessandro ta' Kunċert fil-Knisja ta' San Franġisk il-Ħamrun.

Jakkumpanjaw lil Fra.

Il-Kunċert kien varjat minn kant, mumenti ta' talb li tmexxew mil-Gwardjan P. Anton Farrugia OFM, kif ukoll mumenti ta' mużika bl-arpa.

Il-flus li inġbaru mill-biljetti se jmorru għal Fra Alessandro biex jgħinu lil missjunarji Franġiskani tal-Provinċja tiegħu.

Żgur li minn kien preżenti u jħobb dan it-tip ta' kunċerti niżlitlu għasel.

Wara kunċert Fra Alessandro qatta ħafna ħin jitkellem man-nies, jifirmalhom CDs u kotba u jieħu ritratti magħhom.


Nhar il-5 ta' Frar Papa Franġisku ħatar lil Mgr George Bugeja OFM bħala l-Vigarju Appostoliku ta' Tripli.

Mons. George Bugeja kien qiegħed iservi bħala Koadjatur fl-istess Djoċesi, mal-Isqof Giovanni Martinelli O.F.M li rriżenja minħabba l-età.

Mons. George Bugeja qed iservi wkoll bħala l-Amministratur Appostoliku ta' Benghazi wara li temm il-missjoni Mgr Silvestru Magro O.F.M. fi Frar tas-sena li għaddiet u li jinsab irtirat fil-kunvent tagħna tar-Rabat.

George Bugeja għandu 54 sena u kien inħatar Vigarju Episkopali ta' Tripli fl-10 ta' Lulju tas-sena 2015.

Fl-4 ta' Settembru tal-istess sena, huwa kien ikkonsagrat Isqof fis-Santwarju Nazzjonali tal-Madonna ta' Pinu.


Wara li kien ilu jinħass il-bżonn f'Malta ta' ktieb ġdid tat-Talbiet tal-Fidili, il-Provinċja Franġiskana permezz ta' P. Anton Farrugia li daħal għal din il-biċċa xogħol u għadu kemm ippubblika l-ewwel volum (more…)

'L-Aħbar' il-bulettin tal-Provinċja għax-xahar ta' Diċembru jinsab online.

U joffri informazzjoni fuq dak kollu li għaddej fil-Provinċja, fosthom l-aħbarijiet prinċipali tal-Provinċja u messaġġ mill-Provinċjal. (more…)

'L-Aħbar' il-bulettin tal-Provinċja għax-xahar ta' Novembru jinsab online.


Lil patrijiet kollha tal-Ordni tal-minuri, lis-sorijiet tal-klarissi, lin-nisa u rġiel Franġiskani sekulari, lin-nisa u rġiel kollha ta' rieda tajba.

Hekk indirizza l-ittra Fr, Michael Perry OFM Ministru Ġenerali biex jagħmel appell qawwi lid-dinja kollha biex isir talb għal paċi fid-dinja kollha.

Ilna żmien twil mħassbin fuq dawn ħutna li għaddejjin mill-esperjenzi koroħ u ta' tbatija kbira.

Fiż-żmien tal-Avvent meta l-Mulej tagħna Ġesù Kristu jitlobna biex nishru u nitolbu, nixtiequ nħeġġu inizjattiva fost il-komunitajiet kollha tat-tfal biex jitolbu għal paċi.

Nixtiequha ssir fuq livel internazzjonali għal darba kull xahar.

Il-parroċċa u l-knisja ta' San Franġisk f'Aleppo ġarbet ħsarat kbar f'din il-gwerra u għalhekk nixtiequ li din l-inizjattiva li bdiet f'din il-knisja tixxerred mad-dinja kollha.

Inħeġġu għat talb lil-patrijiet tagħna biex fil-parroċċi kollha fdati f'idejna, fl-iskejjel fejn ngħallmu u fost gruppi ta' tfal u abbatini li nieħdu ħsiebhom biex iħadnuha bil-qalb u bil-ħeġġa.

L-istess inxerduha madwarna fin-naħat fejn hemm il-kunventi u djar tagħna.

Inxerduha kemm jifilħu.

Nemmen li l-Mulej jisma' l-krib tat-tfal u talb tagħhom ikun għajta qawwija għal konverżjoni ta' kullħadd u paċi fis-Sirja speċjalment f'Aleppo u fid dinja kollha.

Nitolbuk biex darba fil-ġimgħa matul l-Avvent issir quddiesa għat-tfal b'dan il-għan.

Fejn ma hemmx possibiltà li ssir quddiesa għat-tfal, issir purċissjoni żgħira bit-tfal b'xegħma f'idejhom waqt it-talb tal-fidili.

Għidulhom li dan qed issir flimkien u fl-istess ħin tat-talb fid-dinja kollha.

Kummissjoni Ġustizzja – Paċi


Fl-aħħar laqgħa li Mons. Charles J. Scicluna, Arċisqof ta' Malta, kellu mas-saċerdoti djoċesani u reliġjużi, ġewwa s-Seminarju tal-Virtu' r-Rabat, nhar l-Erbgħa 30 ta' Novemberu 2016, qasam il-ħsibijiet tiegħu ma' dawk preżenti fuq l-Ittra Apostolika tal-Qdusija Tiegħu l-Papa Franġisku fi tmiem il-Ġublew tal-Ħniena, Misericordia et Misera tal-20 ta' Novembru 2016, Festa ta' Kristu Re, u fuq id-diskors Tiegħu waqt il-Konvenju Internazzjonali Għall-Pastorali Vokazzjonali mniedi mill-Kongregazzjoni Għall-Kleru fil-21 ta' Ottubru, 2016.

Din is-sena xtaqt li nwasslilkom ftit mill-ħsibijiet li qasam magħna Mons. Scicluna.

Ħsibijiet li huma rilevanti ħafna biex inġibu fil-ħajja tagħna ta' nsara u ta' persuni konsagrati, dik il-bidla għall-aħjar, dik il-qabża fil-kwalita' tal-ħajja tagħna ta' Franġiskani li dan iż-żmien qaddis tal-Avvent jitlob minna lkoll bi tħejjija għall-Festa tal-Milied Imqaddes.

Festa li għalina bħala wlied il-Fqajjar t'Assisi għandu jkollha tifsira speċjali.

U l-bidla li jitlob minnha dan iż-żmien, mhijiex waħda biss temporaneja jew kosmetika, qisu bħall-armar u t-tiżjin ta' dawn il-jiem, li wara li jgħaddi kollox, jintrefa' fil-kaxxi għal sena oħra.

Imma bidla permanenti, dejjiema, radikali, ta' persuni, li għax għamlu u qegħdin kontinwament jagħmlu esperjenza ħajja u qawwija tal-Imħabba u tal-Ħniena ta' Alla murija lilna fil-Persuna ta' Ibnu Ġesu', ħallew din il-Kelma ta' Alla titnissel fihom u għax jgħixuha kuljum, kuljum jwellduha mill-ġdid, kif jgħidilna l-Missier tagħna Franġisku.

Irridu naslu fejn wasal San Pawl u bħalu ngħidu, "Mhux aktar jien qiegħed ngħix, imma Kristu qiegħed jgħix fija!"

Mons. Arċisqof tkellem fuq il-ħniena.

Il-ħniena li għandna nuru l-ewwel u qabel kollox magħna nfusna.

Jeħtieġ li b'ħafna umilta' nammettu li aħna għandna l-limiti tagħa, umani u spiritwali.

Li aħna għandna bżonn nuru ħniena magħna nfusna u nieħdu ħsieb sewwa s-saħħa tagħna fiżika, mentali u spiritwali.

Nammettu magħna nfusna li aħna m'aħniex awtosuffiċċjenti.

U hawnhekk wissa' kontra n-nasba tas-suppervja fina li ma tħallinhiex nieqfu u nfittxu għajnuna f'waqta', forsi anke qabel ma' l-affarijiet jilħqu jidħlu 'l ġewwa ħafna.

Ma' nista' qatt inħeġġeġ biżżejjed sabiex aħna lkoll nfittxu li nagħmlu esperjenza tal-Imħabba u tal-Ħniena ta' Alla b'mod partikolari fis-Sagrament tar-Rikonċiljazzjioni, fid-Direzzjoni Spiritwali, fl-Irtiri tax-xahar u tas-sena u f'okkażjonijiet oħra ta' Formazzjoni Permanenti.

Imbagħad għadda għall-ħniena li għandna nuru bejnietna.

Il-mod kif inġibu ruħna ma' xulxin.

Il-mod kif nitkellmu fuq xulxin.

L-għajnuna li għandna nagħtu lil xulxin.

Li nsibu ħin għal xulxin, speċjalment fil-mumenti tal-mard u fin-nuqqas ta' saħħa.

Ġentilment nitlobkom tippermettuli b'ħafna mħabba u rispett nħeġġeġ ħafna sabiex ilkoll kemm aħna nimpenjaw ruħna bis-sħiħ biex regolarment inżuru l-anzjani tagħna ġewwa Domus Pacis, jew dan l-aħħar anke fl-isptar.

"Kont marid u ġejtu żżuruni", jgħidilna Ġesu' (Mt.

"Dak li għamiltu ma dawn, għamiltuh miegħi!"

25,40) "Jaqaw m'hux dan is-sawm li jiena rrid, jiġifieri, ….. u n-nies ta' darek ma tinsihomx" (Iż.

Fl-aħħar Mons. Arċisqof tkellem fuq il-ħniena li għandna nuru mal-oħrajn, ma dawk ta' madwarna l-ewwel, mingħajr ma' nieqfu hemm imma.

Fl-għażla tagħna għal min huwa fqir u batut.

Favur min huwa mwarrab f'soċjeta' tal-konsum li ma għandhiex wisa' għal min huwa insinifikanti f'għajnejn il-bnedmin, imma għażiż u prezzjuż f'għajnejn Alla.

Fir-rakkont tal-Milied naraw kif l-Iben t'Alla twieled mhux fl-istorbju tal-belt ta' Betlehem, mimlija daqs bajda minħabba ċ-ċensiment, okkażjoni biex wieħed jagħmel naqra negozju tajba u jdawwar lira, kif konna ngħidu fl-imgħoddi.

Twieled il-bogħod mill-istorbju u l-ġeġwiġija.

Dak li ma kellux fejn imidd rasu, mhux biss issellef qabar wara mewtu, u fi twelidu issellef ukoll għar u maxtura, imma fittex il-pubblikani, il-midinbin, in-nisa tat-triq, il-morda, in-nagħaġ il-mitlufa tal-Poplu ta' Alla.

F'kelma waħda fittex lill-emarġinati u dawk kollha li qed jgħixu fil-periferija ta' ħajjitna.

Għeżież ħuti, fit-tħabbira tal-Arkanġlu Gabrijel lill-Marija Santissima, fit-tħabbira mill-anġlu tal-Mulej fil-ħolm lil San Ġużepp, fit-tħabbira tal-anġli lir-ragħajja fil-lejl qaddis tal-Milied, Alla jistedinna sabiex ma nibżgħux iżda nifirħu għax Alla bagħat lil Ibnu Ġesu' biex ikun għalina Salvatur u Immanuel, Alla magħna.

Dan huwa l-awgurju tiegħi għalina lkoll, għall-familjari tagħna u għall-benefatturi tagħna.

"Glorja 'l Alla fil-għola tas-smewwiet, u Paċi fl-art lil bnedmin ta' rieda tajba!"

(Lq 2,14)


Nhar il-Ġimgħa 16 ta' Diċembru permezz ta' Quddiesa Solenni ta' Radd il-Ħajr lil Alla, immexxija mill-Ministru Provinċjal, P. Richard S. Grech, OFM, ġie inawgurat il-Proġett ta' Restawr u Tisbiħ tal-Knisja tagħna iddedikata lil Santa Marija ta' Ġesu fir-Rabat.

Fi Knisja mimlija bin-nies, anke jekk kien il-maltemp, il-Ġwardjan P. Martin Coleiro, OFM irringrazzja lil kull min ħadem u għen biex din il-ħolma saret realtà.

B'mod partikolari lil Lolly u l-Ħaddiema tiegħu li żebgħu il-Knisja, lil Arthur Vassallo u l-ħaddiema tiegħu, li naddfu id-deheb l-antik u żiedu deheb ġdid fejn kien hemm bżonn, u lill Adonai Camilleri Cauchi li għamel il-pittura ġdida fit-twieqi.

Ringrazzjament kbir mar, għal voluntiera kollha li ħadmu fuq il-proġett, għan-nisa li ta' kull ġimgħa żammew Knisja nadifa, u għal dawk kollha li offrew l-għajnuna finanzjarja biex setgħet inġabret is-somma li kien hemm bżonn.

Wara l-quddiesa komplejna naqsmu l-ferħ flimkien b'riċeviment fil-kunvent.


Fid-Dar tal-Irtiri Proziuncola bħal ma jsir kull sena ġiet iċċelebrata Festa Familja ta' żmien il-Milied flimkien mal-familjari tal-patrijiet, nhar il-Ġimgħa 30 ta' Diċembru.

Din il-festa bdiet b'quddiesa mmexxija mill-Ministru Provinċjal P. Richard S. Grech OFM.

Fl-omelija hu ħa l-eżempju ta' Marija li dejjem kienet fidila lejn Alla u għalhekk li Alla kien dejjem magħha.

Huwa spiċċa bi storja ħelwa fejn spjega li l-Madonna kienet dik il-mara li għexet il-misteri li aħna nitolbu permezz tar-rużarju u dan billi laqgħat il-kelma, semgħet u li xtarret.

Għalhekk importanti li aħna ukoll ngħixu dawk l-esperjenzi li għexet Marija.

Wara l-quddiesa kulħadd inġabar fil-foyer tad-dar fejn sar it-tberik minn P. Marcellino Micallef OFM Vigarju Provinċjali ta' 'Stained Glass' ġdida li saret mill-artist Louis Briffa.

F'kemtejn li għamel biex jispjega s-sens ta' din l-opra tiegħu hu qal li wara proċess ta' dixxerniment ried joħloq xi ħaġa li tagħti identità Franġiskana u nieħdu magħna parti minn Assisi permezz tal-ħġieġ trasparenti u li jidher il-ġnien li hemm wara.

Wara komplejna fir-Restaurant 'Da Francesco' tal-istess Dar għal ikla flimkien fejn qsamna l-awguri tal-Milied.


Fl-okkażżjoni tal-Festa San Franġisk qed tiġi organizzata attività għat-tfal kollha, speċjalment dawk li jattendu l-Knejjes tagħna. (more…) More Every creature has to avail itself of environmental resources in order to function and live.

Fl-okkażjoni tal-Festa ta' San Franġisk il-Ministru Provinċjal P. Richard S. Grech, OFM ħareġ cirkulari lil Patrijiet kollha fejn tkellem fuq dak li għaddejna minnu dan l-aħħar kif ukoll dwar l-attivitajiet li għandna bħala Provinċja kif ukoll dwar id-disponibilità ta' wħud bil-patrijiet li se jagħtu s-serviżż tagħhom barra minn Malta. (more…)

L-Erbgħa 14 ta' Settembru Festa tal-Esaltazzjoni tas-Salib Fr. Clive Camilleri, OFM għamel il-Professjoni Solenni tiegħu f'idejn il-Ministru Ġeneral Fr. Michael Perry, OFM.

Din saret ġewwa il-Knisja ta' San Ġużepp Ħaddiem B'Kara. (more…)

It-Tlieta 13 ta' Settembru ġiet ċċelebrata l-Velja bħala preparazzjoni għall-Professjoni Solenni ta' Fr. Clive Camilleri, OFM li se tiġi ċċelebrata illejla (l-Erbgħa 14 ta' Settembru) fis-6.30pm l-Knisja ta' San Ġużepp Ħaddiem, B'Kara. (more…)


Nhar it-Tnejn 17 ta' Ottubru l-Provinċja Franġiskana se torganizza Pellegrinaġġ fis-sena tal-Ġublew tal-Ħniena.

Għaliħ qed ikunu mistiedna, l-għaqdiet, il-fratellanzi u n-nies li jiltaqgħu fil-Knejjes tagħna l-Franġiskani. (more…) More Hekk kif bħalissa l-Knejjes u l-fraternitajiet Franġiskani qed jiċċelebraw il-Festa ta' San Franġisk, din is-sena ħsibna ukoll biex ngħatu xejra differenti għat-tfal.

U għalhekk li għal din l-okkażżjoni ġiet iċċelebrata festa speċjali għall-grupp imdaqqas ta' tfal li jifrekwentaw il-knejjes tagħna, b'nofs ta' nhar mimli divertiment. (more…)

Nhar it-Tlieta 4 ta' Ottubru, ġewwa l-Knisja ta' Santa Maria ta' Ġesù l-Belt Valletta, ġiet iċċelebrata l-festa ta' Missierna San Franġisk.

Il-Quddiesa kienet immexxija mill-Ministru Provinċjal P. Richard S. Grech, OFM fil-presenza ta' bosta Patrijiet, Sorijiet, Kavallieri tal-Qabar ta' Kristu, benefatturi, kif ukoll nies li jifrekwentaw il-Knejjes tagħna. (more…)

'L-Aħbar' il-bulettin tal-Provinċja għax-xahar ta' Ottubru jinsab online.

U joffri informazzjoni fuq dak kollu li għaddej fil-Provinċja, fosthom l-aħbarijiet prinċipali tal-Provinċja u messaġġ mill-Provinċjal. (more…)

B'digriet tal-Ministru Ġeneral P. Michael A. Perry OFM, li jġib id-data tas-16 ta' Mejju 2016, u kkonfermat fis-17 ta' Ġunju 2016 minn Mons. Arċisqof Jose' Rodriguez Carballo OFM, Segretarju tal-Kongregazzjoni għall-Istituti tal-Ħajja Konsagrata u Soċjetajiet ta' Ħajja Apostolika, l-ex P. Adrian J. Cachia OFM ma għadux jifforma parti mill-Ordni tal-Patrijiet Minuri (OFM).

Għaldaqstant ma għandux aktar jitqies bħala Patri Franġiskan.


It-Tnejn 17 ta' Ottubru l-Provinċja Franġiskana organizzat Pellegrinaġġ fis-sena tal-Ġublew tal-Ħniena.

Għaliħ kienu mistiedna, l-għaqdiet, il-fratellanzi u n-nies li jiltaqgħu fil-Knejjes tagħna l-Franġiskani.

It-Tema li intużat kien il-kliem tal-Papa Franġisku: "Il-ħniena hi l-ewwel attribut ta' Alla.

Hi l-isem ta' Alla.

Ma hemm l-ebda sitwazzjoni li ma nistgħux noħorġu minnha, m'aħniex ikkundannati biex negħrqu fir-ramel."

Il-programm beda fil-5.30pm b'mument ta' adorazzjoni fis-silenzju fil-Knisja ta' Sta.

Marija ta' Ġesù, Rabat.

Fis-6.15pm beda pellegrinaġġ lejn il-Katidral u 6.45pm ġiet ċċelebrata Quddiesa fil-Katidral tal-Mdina mmexxija mill-Ministru Provinċjal Fr. Richard S. Grech li huwa ħeġġeġ ħafna li ma ninħlewx fuq l-atti reliġjużi biss imma hemm bżonn li ngħaddu għal dak li huwa spiritwali.

Huwa tkellem fit-tul fuq l-importanza li nagħmlu esperjenza ta' Ġesù fil-ħajja tagħna u għalhekk huwa qal li n-nies ma jridux jisimgħu jżjed fuq Ġesù tal-kotba imma fuq Ġesù tal-esperjenza tal-ħajja tagħna.

Wara l-quddiesa l-Provinċjal ikkonvoka l-Kapitlu Provinċjali Intermedju, billi ta' ittra ta' konvakazzjoni lil kull Patri, l-ittra tal-Ministru Ġeneral li ħareġ fl-okkażżjoni tal-Festa ta' San Franġisk , kif ukoll Ktieb tal-ħajja ta' San Franġisk li nstabet dan l-aħħar ta' Fra Tumas min Celano meqluba għall-Malti minn P. Noel Muscat OFM.


Wara li kien ilu jinħass il-bżonn f'Malta ta' ktieb ġdid tat-Talbiet tal-Fidili, il-Provinċja Franġiskana permezz ta' P. Anton Farrugia li daħal għal din il-biċċa xogħol u għadu kemm ippubblika l-ewwel volum li jiġbor fih it-talbiet tal-fidili għall-ġranet ferjali b'żieda għaċ-ċelebrazzjonijiet tal-Mulej, tal-Madonna u tal-Qaddisin li għandhom qari propju.

Erba' invokazzjonijiet qosra, b'introduzzjoni, talba ta' konklużjoni u ritornell.

Il-ktieb b'qoxra iebsa u b'żewg żigarelli għandu format ta' 25 x 8 cm u fih 271 paġna b'tipa li tinqara' tajjeb.

Jinsab għall-bejgħ, mill-Kunvent S. Franġisk, il-Ħamrun jew telefon 99821622, għall-prezz ta' €20.


Matul iż-żjara tiegħu ġewwa l-Kanada l-Ministru Provinċjal Fr. Richard S. Grech OFM, għadda Toronto sabiex iżur u jsellem lill-aħwa tal-Provinċja tagħna li għandna jgħixu u jaħdmu hemm, Fr. Jimmy Zammit OFM, Kappillan tal-Parroċċa ta' St. Francis, u Fr. Pierre Farrugia OFM li jmexxi St. Francis Centre, dar tal-irtiri.

Kif kien hemm irnexxhielu jżur ukoll il-Parroċċa ta' St. Paul the Apostle li kienet titmexxa mill-Patrijiet tagħna u issa tinsab f'idejn is-Soċjeta' Missjunarja ta' San Pawl (MSSP).

Iltaqa' wkoll ma Charles u Antoinette li għandhom il-Malta Bake Shop ftit metri bogħod il-istess Knisja, u li għal bosta snin ilhom jżommu ħajja fost il-Maltin ta' Toronto u nies oħra t-tradizzjoni ta' ikel Malti, partikolarment, pastizzi, qassatat, mqaret, qagħaq tal-għasel, etc..

Il-Ministru Provinċjal żar ukoll il-Parroċċa ta' St. Jane Francis fejn fl-imgħoddi kien hemm Fr. Girgor Imbroll OFM u li issa mix-xahar id-dieħel ser jingħaqad mal-Fraternità li tmexxi din il-Parroċċa Fr. Charles Grech OFM.

Nawgurawlu minn qalbna ħidma fejjieda.

Inkomplu inżommu lil dawn ħutna fil-moħħ, fil-qalb u fit-talb tagħna.


[Adds Minister General's message] Nhar il-Ġimgħa 28 ta Ottubru, Fr Clive Camilleri u Fr Ramon Farrugia flimkien ma tliet żgħażagħ oħra ġew Ordnati Djakni waqt konċelebrazzjoni Solenni minn Mons. Arċisqof Charles J. Scicluna ġewwa l-konkatidral ta' San Ġwann il-Belt Valletta.

Waqt l-omelija tiegħu huwa tkellem fuq l-importanza li d-djakni l-ġodda inħossu l-presenża ta' Ġesù u iduquħ u dan minħabba n-nuqqas ta' ħegga tagħna.

Huwa tkellem fuq il-karatteristiċi taż-żewg appostli li l-knisja qed tiċċelebra: San Xmun u San Ġuda.

Xmun ifisser Alla jisma' u allura aħna li nisimgħu l-kelma tal-Mulej u d-djakni rridu jkun nies li jisimgħu u jaqraw il-kelma t'Alla.

Xmun l-Imħeġġeġ jurina li rridu jkunu nies imħeġġa "taqbdu bin-nar".

Xmun li jisma' u jemmmen.

Allura d-djakni li jisimgħu u jixbħu lil Alla rridu ikunu djakni mħegga għal Alla u għal proxxmu.

Dawn l-appostli kienu xhieda ta' Ġesù bil-ħajja tagħhom.

Ġuda Taddew, ifisser bniedem ta' tifħir, bniedem li jistħoqlu t-tifħir u jfaħħar lil Alla.

Id-djaknu rrid ikun il-vuci tal-Knisja li tfaħħar u tadura lil Alla.

Id-djaknu rrid ikun qaddej u din irrid jibqa' jiftakarha.

Ġuda ukoll ifisser kuraġġ u d-djaknu rrid ikun il-profeta li jwassal il-kelma, ta' qalb kbira u ta' kuraġġ.

Il-kelma trid tiġi kkonfermata bil-ħajja tagħna.

Imma importanti li biex ma jaqtawx qalbhom irridu jibqgħu qrib Ġesù u permezz tal-ordinazzjoni jridu jikbru fil-qdusija.

Wara l omelija sar ir-rit tal-ordinazzjoni, fejn Mons. Arċisqof talab fuqhom u tagħhom il-mandat biex issa iwasslu l-kelma ta' Alla.

Nawguraw lil Fr. Clive u Fr. Ramon Ad Multos Annos!

Omelija minn Mons. Arċisqof Charles J. Scicluna


Il-Ħadd 7 ta' Awwissu ġiet iċċelebrata l-Festa ta' Santa Klara ġewwa Għawdex flimkien mal-fraternità tal-Klarissi.

Iċ-ċelebrazzjoni mmexxija mill-E.T. Mons. Mario Grech, Isqof ta' Għawdex, saret ġewwa d-Dar tal-Irtiri Manresa, biex tkun tista takkomoda iżjed nies. (more…)

Fuq l-aħbarijiet dan l-aħħar deher kif għaddej ġmielu r-restawr li bħalissa qed issir fil-knisja tagħna ta' Santa Marija ta' Ġesu, ir-Rabat.

P. Martin Coleiro fil-video ta' hawn taħt, spjega u dar dawra mal-Knisja biex juri ix-xogħol li twettaq u li għad fadal isir.

'L-Aħbar' il-bulettin tal-Provinċja għax-xahar ta' Awwissu jinsab online.

U joffri informazzjoni fuq dak kollu li għaddej fil-Provinċja, fosthom l-aħbarijiet prinċipali tal-Provinċja, messaġġ mill-Provinċjal, kif ukoll Edizzjoni Speċjali fuq ż-Żjara Franġiskana. (more…)

It-Tnejn 18 ta' Lulju filgħaxija l-Franġiskani li ser jieħdu sehem fiż-Żjara Franġiskana ltaqgħu għal mument ta' formazzjoni u talb bejniethom.

Patri Walter Vassallo, Koordinatur taż-Żjara Franġsiakana ta' spjega fid-dettal ta' kif se taħdem, il-programm u x'hinu l-irwol ta' kull missjunarju fiż-Żjara ta' din is-sena li ser issir fil-Parroċċa ta' San Ġużepp Ħaddiem, B'Kara. (more…)


Nhar it-Tlieta 4 ta' Ottubru, ġewwa l-Knisja ta' Santa Maria ta' Ġesù l-Belt Valletta, ġiet iċċelebrata l-festa ta' Missierna San Franġisk.

Il-Quddiesa kienet immexxija mill-Ministru Provinċjal P. Richard S. Grech, OFM fil-presenza ta' bosta Patrijiet, Sorijiet, Kavallieri tal-Qabar ta' Kristu, benefatturi, kif ukoll nies li jifrekwentaw il-Knejjes tagħna.

Waqt l-Omelija tiegħu huwa tkellem fuq l-importanza tal-fidi u spjeġa dan billi qal li l-bnedmin jinqasmu fi tnejn, dak li jemmnu f'xi ħaġa u dawk li ma jemmnu f'xejn.

Hu reġa qasam dawk li jemmnu fi tnejn, dawk li huma insara u dawk li mhumiex insara.

Hu qasam ukoll dawk li huma insara, dawk li huma kattoliċi u dawk li mhumiex kattoliċi. reġa qabad lil dawk li huma kattoliċi, imma din id-darba qasamhom fi tlieta: dawk li mingħajrhom il-Knisja u d-dinja tkun aħjar għax jagħmlu għajb, hemm dawk li bihom u mingħajrhom xorta waħda u dawk li bihom u mingħajrhom mhux xorta, id-dinja tkun ħafna differenti u San Franġisk kien minn din il-kategorija għax dak li kien kapaċi jagħmel għadu influenti sallum.

Wara l-quddiesa kulħadd kien mistieden għal riċeviment fil-Kunvent.


Hekk kif bħalissa l-Knejjes u l-fraternitajiet Franġiskani qed jiċċelebraw il-Festa ta' San Franġisk, din is-sena ħsibna ukoll biex ngħatu xejra differenti għat-tfal.

U għalhekk li għal din l-okkażżjoni ġiet iċċelebrata festa speċjali għall-grupp imdaqqas ta' tfal li jifrekwentaw il-knejjes tagħna, b'nofs ta' nhar mimli divertiment.

Din il-festa tfal saret is-Sibt 8 ta' Ottubru fiċ-Ċentru San Franġisk il-Ħamrun.

Din inkludiet kant, logħob organizzat permezz tal-karattri ta' Frozen: Elsa u Anna, kif ukoll Peter Pan, żfin, face painting, Ballon Modeling, Bouncy Castle, ikel u ħafna divertiment u logħob ieħor.

Żguri li dawk kollha li ħadu sehem għal din l-attività marru lura lejn djarhom kemmxejn għajjenin imma żgur b'togħma tajba.


Nhar it-Tnejn 17 ta' Ottubru l-Provinċja Franġiskana se torganizza Pellegrinaġġ fis-sena tal-Ġublew tal-Ħniena.

Għaliħ qed ikunu mistiedna, l-għaqdiet, il-fratellanzi u n-nies li jiltaqgħu fil-Knejjes tagħna l-Franġiskani.

It-Tema li qed tintuża għal dan il-Pellegrinaġġ huwa kliem il-Papa Franġiskau stess: "Il-ħniena hi l-ewwel attribut ta' Alla.

Hi l-isem ta' Alla.

Ma hemm l-ebda sitwazzjoni li ma nistgħux noħorġu minnha, m'aħniex ikkundannati biex negħrqu fir-ramel."

Il-programm jibda fil-5.30pm b'mument ta' adorazzjoni fis-silenzju fil-Knisja ta' Sta.

Marija ta' Ġesù, Rabat.

Fis-6.15pm jibda l-pellegrinaġġ lejn il-Katidral u 6.45pm tiġi ċċelebrata Quddiesa fil-Katidral tal-Mdina mmexxija mill-Ministru Provinċjal Fr. Richard S. Grech li fiha huwa se jikkonvoka l-Kapitlu Provinċjali Intermedju.

Fit-8.00pm ser issir bibita fil-Kunvent tar-Rabat għal dawk kollha li pparteċipaw fil-pellegrinaġġ.

F'kull kunvent qed jiġu organizzati privates għal din l-attività.

Jekk tixtieq tingħaqad magħna importanti li tikkuntatja lil xi ħadd mill-Patrijiet Franġiskani jew lil koordinatur P. Marcellino Micallef OFM fuq 79227570.


U joffri informazzjoni fuq dak kollu li għaddej fil-Provinċja, fosthom l-aħbarijiet prinċipali tal-Provinċja, messaġġ mill-Provinċjal. (more…)

Illum 23 ta' Awwissu, P. Albert Gauci se jingħata t-titlu 'Honoris Causa'.

Aħbar sabiħa li taghmel unur lil ħuna P. Albert OFM, lill-familja tiegħu, lill-Provinċja tagħna, iżda fl-aħħar u ċertament mhux l-inqas lill-Knisja ġewwa l-Ħonduras. (more…)

Nhar il-11 ta' Awwissu festa liturġika ta' Santa Klara, ġiet iċċelebrata l-Festa ta' Santa Klara ġewwa l-Monasteru ta' San Ġiljan.

Iċ-ċelebrażżjoni kienet immexxija mill-Ministru Provinċjal, P. Richard S. Grech, OFM. (more…)

Ġimgħa wara li ġiet fi tmiema ż-Żjara Franġiskana fil-Parroċċa ta' San Ġużepp Ħaddiem B'Kara, uħud mill-missjunarji ħallew l-esperjenża tagħhom fuq mument partikolari li ħassew li kien ta' importanza għalihom u li għen fl-andament taż-żjara. (more…)


It-Tlieta 13 ta' Settembru ġiet ċċelebrata l-Velja bħala preparazzjoni għall-Professjoni Solenni ta' Fr. Clive Camilleri, OFM li se tiġi ċċelebrata illejla (l-Erbgħa 14 ta' Settembru) fis-6.30pm l-Knisja ta' San Ġużepp Ħaddiem, B'Kara.

Il-Velja li saret fil-Kappella tal-Monasteru tas-Sorijiet Klarissi f'San Ġiljan, kienet immexxija mill-Ministru Provinċjal P. Richard S. Grech, OFM, kienet fil-forma ta' Adorazzjoni fejn kienet imżewqa bl-qari dwar is-sejħa ta' Marija, mument ta' talb, kif ukoll messaġġ tal-Ministru Provinċjal (jinsab hawn taħt biex tisma).

Matul din il-velja ukoll tfakkar l-20 anniversarju taż-żwieġ ta' ħu Fr. Clive fejn ukoll ġie imbierek.

Naturalment ma setax jonqos li preżenti għal din il-velja ikun hemm il-patrijiet, sorijiet, qraba u ħbieb ta' Fr. Clive li deher hu ukoll viżibilment emozjonat.

Awguri Fr. Clive!


L-Erbgħa 14 ta' Settembru Festa tal-Esaltazzjoni tas-Salib Fr. Clive Camilleri, OFM għamel il-Professjoni Solenni tiegħu f'idejn il-Ministru Ġeneral Fr. Michael Perry, OFM.

Din saret ġewwa il-Knisja ta' San Ġużepp Ħaddiem B'Kara.

Prezenti għal din iċ-ċelebrazzjoni kien hemm id-Definitorju Generali li kien Malta għal laqgħat, is-segretarji tal-Missjonijiet u l-Evaġelizzazjoni tal-Linġwa Ingliża li kienu Malta għal-laqgħa annwali tagħhom, patrijiet, sorijiet, membri tal- OFS u diversi ħbieb, qraba u familjari ta' Fr. Clive.

Il-Ministru Ġeneral hemm enfasi fuq l-importanza li Fr. Clive bħal ma għamel San Franġisk jisma u jibqa' jisma l-leħen ta' Alla fil-ħajja tiegħu.

Iċ-ċelebrażżjoni kompliet billi Fr. Clive f'idejn il-Ġeneral għamel il-wegħda għal ħajtu kollha li jimxi fuq il-passi ta' San Franġisk wara Ġesù.

Fi tmiem iċ-ċelebrazzjoni l-Ministru Provinċjal P. Richard S. Grech, OFM irringrazzja lil Ġeneral għal preżenza tiegħu u taħ ikona tas-Sagra Familja.

Wara l-quddiesa sar riċeviment quddiem il-Knisja.

Fr Clive twieled il-Pietà u għandu 34 sena.

Huwa rċieva l-edukazzjoni tiegħu fl-iskola St Francis ta' Birkirkara u l-iskola sekondarja Vinċenzo Bugeja u wara ħadem f'diversi oqsma differenti.

Wara vjaġġ li għamel fl-Art Imqaddsa mal-Patrijiet Franġiskani, Clive ddeċieda li jibda l-mixja vokazzjonali fl-2008.

Għex l-ewwel sena tal-formazzjoni fil-Kunvent tar-Rabat u fl-2010 ngħata t-tonka Franġiskana fl-2010.

Huwa għex in-novizzjat fis-Santwarju ta' San Damjan f'Assissi.

L-ewwel professjoni għamilha fl-2011.

Huwa kompla bl-istudji tiegħu fil-Filosofija u t-Teoloġija fil-Pontificia Università Antonianum f'Ruma fejn serva ħafna missjonijiet pastorali, fosthom bħala katekist u xogħol mal-anzjani.

Fl-aħħar snin huwa ngħata l-Ministeru tal-Lettorat u tal-Akkolitat biex illejla se jkun qed iwettaq l-aħħar pass tiegħu bħala reliġjuż fi ħdan l-Ordni tal-Franġiskani Minuri.


Fl-okkażjoni tal-Festa ta' San Franġisk il-Ministru Provinċjal P. Richard S. Grech, OFM ħareġ cirkulari lil Patrijiet kollha fejn tkellem fuq dak li għaddejna minnu dan l-aħħar kif ukoll dwar l-attivitajiet li għandna bħala Provinċja kif ukoll dwar id-disponibilità ta' wħud bil-patrijiet li se jagħtu s-serviżż tagħhom barra minn Malta.

Is-Solennita' tal-Missier tagħna Franġisku hija fl-istess waqt stedina u okkażjoni, mument ta' grazzja sabiex aħna lkoll flimkien għal darb' oħra niffukaw fuq is-sejħa tagħna u kif aħna qed inwieġbu għaliha.

F'dan il-Ġublew tal-Ħniena, ma' Franġisku u bħal Franġisku nagħnnu l-ħwejjeġ kbar li għamel magħna l-Mulej!

U tassew għandna għalfejn nroddulu ħajr mhux biss għal dak li diġa' għamel magħna, iżda wkoll għal dak li għad baqgħalu x'jagħmel magħna.

L-Imħabba u l-Ħniena tiegħu magħna, personalment u bħala Provinċja, ma taqta' qatt, minkejja id-diffikultajiet li nħabbtu wiccna magħhom.

Anzi għax nemmnu u nafu li Hu jinsab dejjem magħna, aħna ninsabu dejjem taħt il-ħarsien tiegħu, u għalhekk imqar l-istess diffikultajiet u provi li Hu jippermetti li nesperjenzjaw f'ħajjitna, mhux biss huma parti integrali mill-mixja tagħna lejĦ u warajĦ, imma Hu saħansitra jinqedgħa bihom biex aħna aktar nissaħħu fil-fehma u fir-rieda tagħna li inkunu dejjem aktar tiegħu b'mod dejjem aktar sħiħ.

Għadhom friski f'moħħna il-mumenti ta' grazzja li kellna fostna il-Ministru Ġeneral tal-Ordni tagħna flimkien mad-Definitorju Ġenerali għat-Tempo Forte kif ukoll l-okkażjoni ferm sabiħa u unika tal-Professjoni Solenni ta' ħuna Fra Clive Camilleri OFM f'idejn l-istess Ministru Ġeneral u fil-preżenza ta' numru kbir u sabiħ ta' aħwa kemm mill-Provinċja tagħna kif ukoll tista' tgħid minn madwar id-dinja, fosthom is-Segretarji tal-Missjoni u Evanġelizzazzjoni tal-Provinċji tal-Konferenza tal-Lingwa Ingliża.

Imma aħna nkomplu b'kuraġġ inħarsu 'l quddiem lejn okkażjonijiet oħra ferm importanti li jien inkompli narahom u nsejħilhom bħala mumenti ta' grazzja għalina lkoll.

Insemmi s-Solennita' ta' Missierna San Franġisk li flimkien niċċelebraw ġewwa l-Belt Valletta nhar l-4 ta' Ottubru, il-pellegrinaġġ tal-Ġublew tal-Ħniena li sejrin nagħmlu flimkien fis-17 ta' Ottubru ġewwa l-Imdina, li fiha ser tingħata l-ittra tal-konvokazzjoni tal-Aħwa għaċ-ċelebrazzjoni tal-Kapitlu Provinċjali Intermedju li ser nagħmlu f'Mejju 2017, u l-Ordinazzjoni Djakonali ta' ħutna Fra Ramon Farrugia OFM u Fra Clive Camilleri OFM fit-28 ta' Ottubru.

Għal dawn l-okkażjonijiet inħeġġeġ ħafna lill-Gwardjani u lis-Superjuri Lokali biex jagħmlu minn kollox b'mod li l-Aħwa kollha jkunu preżenti u jieħdu sehem.

Nieħu din l-okkażjoni sabiex nrodd ħajr ukoll u nsellem lil dawk ħutna li mqanqlin mill-Ispirtu, reċentement wieġbu b'ġenerożita' kbira għas-sejħa tiegħu sabiex ikunu ta' għajnuna għal entitajiet oħra tal-Ordni tagħna.

P. Albert Micallef OFM li ser jingħaqad mal-Fraternita' ta' Nicolo' V ġewwa Ruma, u P. Charles Grech OFM li ser jingħaqad mal-Fraternita' ta' St. Jane Francis ġewwa l-Kanada, it-tnejn tal-Immaculate Conception Province tal-Amerka.

P. Stephen Sciberras OFM li ser jingħaqad mal-Fraternita' ta' Stratford ġewwa Londra, parroċċa tal-Kustodja Ingliża, u P. Raymond Camilleri OFM li talab li jmur l-Art Imqaddsa.

Il-Provinċja tagħna għalkemm żgħira fin-numru imma dejjem kellha qalb kbira u ġeneruża kif jixhed in-numru tant sabiħ ta' aħwa li fl-imgħoddi ħadmu u 'llum ukoll għadhom jaħdmu barra minn art twelidna f'artijiet kemm qrib kif ukoll il-bogħod sewwa, u jiena nemmen li meta l-Mulej jara' dan, ikompli jibgħatilna aktar u aktar vokazzjonijiet.

Aktar ma' nkunu ġenerużi ma' min huwa fil-bżonn, aktar u aktar ikun ġeneruż il-Mulej magħna.

J'Alla ħuti maħbubin, ilkoll kemm aħna nagħmlu tagħna l-kliem ta' Missierna San Franġisk, "Jeħtieġ nibdew nagħmlu xi ħaġa.

Għax s'issa għadna ma għamilna xejn!"

Dan bl-ebda mod ma għandu jitqies bħala ċaħda ta' dak kollu li sar qabel, anzi waqt li "inħarsu lura bi gratitudni, u ngħixu l-preżent b'entużjażmu", nilqgħu din l-istedina, dan l-inkoraġġiment, sabiex inħossu u nemmnu li sakemm għadna ħajjin, qatt ma huwa tard wisq biex ilkoll flimkien nibdew mill-ġdid, u nkomplu b'idejna fuq il-moħriet, iħarsu 'l quddiem lejn Ġejjieni bil-Fiduċja!

Paċi u Ġid!

Mogħtija 'llum 17 ta' Settembru, 2016

Festa tal-Għoti tal-Pjagi ta' Missierna San Franġisk

Ministru Provinċjal u qaddej tagħkom

Segretarju Provinċjali


Fl-okkażżjoni tal-Festa San Franġisk qed tiġi organizzata attività għat-tfal kollha, speċjalment dawk li jattendu l-Knejjes tagħna.

Din l-attività se tkun kollha divertiment.

Se tkun tinkludi: kant, mima fuq San Franġisk, logħob organizzat permezz tal-karattri ta' Frozen: Elsa u Anna, kif ukoll Peter Pan, żfin, face painting, Ballon Modeling, Bubble Machine, Bouncy Castle, ikel u ħafna divertiment ieħor.

Din l-attività ser issir nhar is-Sibt 8 ta' Ottubru bejn l-10.00am u s-1.00pm. hija miftuħa għat-tfal bejn it-8 u l-15-il sena.

Huwa mportanti li dawk it-tfal li jixtiequ jieħdu sehem jikkuntattjaw lil Patrijiet Franġiskani fil-Knejjes tagħna, biex jimlew formola ta' kunsens mill-ġenituri u jkunu jafu l-ħin tat-tluq, peress li se jkun qed jiġi organizzat ukoll transport minn kull Kunvent..


L-inċident tal-fabbrika f'Bulebel kien fuq fomm kulħadd u ġera ma' Malta kollha f'minuta.

L-istess ġralu Fra Joseph Ciappara meta filli jikkonċelebra quddiesa tal-funeral ta' missier wieħed mill-ħaddiema tad-Dipartiment tal-Protezzjoni Ċivili, u f'daqqa waħda sab ruħu ħdejn il-fabbrika jissielet man-nirien.

Aqra iktar f'din il-link

Il-Provinċjal P. Richard S. Grech ofm u l-Kustodju Ingliż P.Patrick Lonsdale ofm waqt laqgħa tal-English Speaking Conference tal-Ordni tkellmu flimkien kif iż-żewġ entitajiet jistgħu jaħdmu flimkien aktar mill-qrib kif jixtieq l-Ordni fiż-żmienijiet tallum. (more…)

F' Dar Frate Jacoba, Marsaskala t-Tnejn 16 ta' Mejju saret it-tielet sessjoni ta' Formazzjoni Permanenti bit-Tema: End poverty in all its forms everywhere.

Is-sessjoni bdit fl-9.30 b'messaġġ mill-Minstru Provinċjal u P. Mark Ciantar, OFM. (more…)


Il‐Ġimgħa 1 ta' Lulju 2016, l-Arċisqof Charles J. Scicluna kien mistieden jiċċelebra Quddiesa fl-okkażżjoni tal‐festa tal‐Beatu Nazju Falzon, fil‐Knisja ta' Santa Maria ta' Ġesù (Ta' Ġieżu), il‐Belt Valletta. (more…) More Għaddejjin ġmielhom il-preparamenti biex għal darb'oħra matul is-sajf tiġi organizzata ż-Żjara Franġiskana li din is-sena ser issir bejn it-23-31 ta' Lulju.

Ser issir ġewwa l-Parroċċa ta' San Ġużepp Ħaddiem, Birkirkara.

It-tema li ntgħażlet hi «għal dejjem il-ħniena tiegħu», f'armonija mar-rieda tal-Papa Franġisku għas-sena tal-Ġublew. (more…)

'L-Aħbar' il-bulettin tal-Provinċja għax-xahar ta' Lulju jinsab online.

U joffri informazzjoni fuq dak kollu li għaddej fil-Provinċja, fosthom l-aħbarijiet prinċipali tal-Provinċja, messaġġ mill-Provinċjal, kif ukoll paġna Vokazzjonali. (more…)

Nhar il-Ġimgha 1 ta' Lulju, waqt quddiesa koncelebrata mmexxija minn Mons. Arcisqof Charles J. Scicluna, fil-knisja ta' Santa Marija ta' Ġesù tal-Belt, fl-okkazjoni tal-festa tal-B.

Nazju Falzon, tħabbar li P. Anton Farrugia OFM ġie magħżul biex ikun il-promotur Djoċesan għall-kawża tal-Kanonizazzjoni.

P. Anton ha post Mons. Philip Calleja li għal ħafna snin wettaq din il-ħidma.

'L-Aħbar' il-bulettin tal-Provinċja għax-xahar ta' Ġunju jinsab online.


It-Tnejn 18 ta' Lulju filgħaxija l-Franġiskani li ser jieħdu sehem fiż-Żjara Franġiskana ltaqgħu għal mument ta' formazzjoni u talb bejniethom.

Patri Walter Vassallo, Koordinatur taż-Żjara Franġsiakana ta' spjega fid-dettal ta' kif se taħdem, il-programm u x'hinu l-irwol ta' kull missjunarju fiż-Żjara ta' din is-sena li ser issir fil-Parroċċa ta' San Ġużepp Ħaddiem, B'Kara.

Wara l-parti teknika kien hemm ukoll mument ta' formazzjoni.

Il-laqgħa intemmet b'mument ta' talb.


Ġimgħa wara li ġiet fi tmiema ż-Żjara Franġiskana fil-Parroċċa ta' San Ġużepp Ħaddiem B'Kara, uħud mill-missjunarji ħallew l-esperjenża tagħhom fuq mument partikolari li ħassew li kien ta' importanza għalihom u li għen fl-andament taż-żjara.

Illejla mistennija Evalwazzjoni ta' din l-esperjenza ġewwa ċ-Ċentru San Franġisk il-Ħamrun.

Ħidma mal-kappillan u mal-helpers

Sibna ħafna kollaborazzjoni minn naħa tal-kappillan, Fr. Josef Mifsud, mill-Viċi kappillan Fr. Anthony Fitzpatrick u l-helpers li huma sabu biex jieħdu ħsieb il-bżonnijiet materjali tagħna.

Konna niltaqgħu ta' kuljum mal-kappillan u ma' Fr. Anthony biex nitkellmu dwar l-andament taż-Żjara.

Il-helpers kienu dejjem ikunu qabilna u jispiċċaw warajna.

Din is-sena P. Walter u Fr. Ramon raqdu fid-dar parrokkjali flimkien mal-kappillan, Fr. Josef Mifsud.

Laqagħhom b'idejh miftuħa.

Nhar il-Ġimgħa 29 ta' Lulju jiena Sr. Anne Marie kont involuta f'waħda mill-Lectio Divina li saret fil-familji.

Fil-familja li aħna morna, kellna grupp ta' għaxar min-nies li ipparteċipaw b'mod sħiħ waqt dan il-mument ta' talb.

Kienet esperjenza sabiħa ħafna anke għall-fatt li bl-għajnuna ta' Fr. Clive jiena ġejt mogħtija l-esperjenza li nagħti sehemi b'mod aktar attiv waqt dan il-mument ta' talb.

L-esperjenza li twassal il-Kelma t'Alla lin-nies tatni entużjażmu ġdid li bih qiegħed jgħinni biex jiena nuża din il-forma ta' talb iktar spiss fil-ħajja tiegħi.

Il-ferħ u l-entużjażmu li bih laqgħuna l-familja li konna għandha kien diġa' biżżejjed biex jimlieni bil-kuraġġ.

Din kienet l-ewwel esperjenza tiegħi li nkun qiegħda ngħin fit-tmexxija ta' din it-talba u warajha naħseb li b'kuraġġ kbir nitħeġġeġ biex nerġa' nagħmilha.

Laqgħa tal-adoloxxenti

Il-Ġimgħa filgħodu sar seminar għall-adoloxxenti li ser jirċievi l-Griżma tal-Isqof fil-parroċċi ta' San Ġużepp Ħaddiem u Sta Liena.

Kien mument interessanti ħafna kemm għall-adoloxxenti li ltqajna magħhom u wisq aktar għalina.

Waqt il-ħin tal-attività l-adoloxxenti kellhom ikunu kreattivi u joħolqu siġra permezz tat-tpinġija.

Hawn ħarġu d-differenzi fl-għażliet tagħhom u l-modi differenti ta' kif huma ħadmu flimkien.

Hekk ukoll is-sejħa għall-ħajja reliġjuża, hija għażla fost il-ħafna oħrajn.

L-adoloxxenti kellhom ħin biex jistaqsuna dwar il-ħajja ta' patri u soru.

Naħseb li dan il-mument għinna nsiru nafu aktar min aħna u għinna lilhom biex ineħħu xi ideat żbaljati li forsi setgħa kellhom dwarna.

Il-Penitenzjal

Il-mument tat-talb waqt il-penitenzjal kien wieħed li saħħaħ il-ħidma kollha fi ħdan din il-parroċċa.

Meta wieħed jitkellem dwar il-maħfra kbira t'Alla jista' jagħti l-kas li min qed jisma' jiddubita xi ftit, però permezz tas-sagrament tar-rikonċiljazzjoni li seħħ waqt dan il-mument, setgħet tinħass il-paċi u s-serħan ta' kull persuna.

Kien hemm parteċipazzjoni sabiħa min-naħa tal-parruċċani u dan kien għalina ta' kuraġġ.

Liturġijja u Żjajjar fid-djar

Jien Sr Anita-Jane matul din il-gimgha taż-Żjara Franġiskana għent b'mod attiv fl-animazzjoni tal-Liturġija tas-Sigħat.

Kif wkoll fiż-żjajjar fid-djar.

L-animazzjoni tat-talb fil-knisja parrokkjali għeni biex nirbaħ il-biża' u b'iktar kuraġġ immexxi lin-nies, li mhux soltu jitolbu din it-talba, b'mod aktar kalm.

Iż-żjajjar fid-djar kienet esperjenza li għenitni mmiss ir-realtà tan-nies, spiss imweġġa' u li tinsab f'diffikultajiet kbar.

Kelli wkoll l-esperjenza li nakkumpanja lil P. Joseph Magro fit-tqarbin lill-morda fid-djar.

Hawn laqtitni l-ħerqa li urew dawn l-anzjani filli jistennew l-Ewkaristija biex ikunu jistgħu jitqarbnu.

Laqgħa mal-KPP

Kienet ix-xewqa tal-kappillan, fr Josef Mifsud, li niltaqgħu mal-Kunsil Pastorli Parrokjali.

Il-Laqgħa bdiet b'mument ta' talb fejn urejna video b'parti mill-ħajja ta' San Franġisk, il-mument fejn San Franġisk sema' lil Alla jkellmu biex imur u jibni l-Knisja tiegħu.

Wara dan il-mument qasir Fra Ramon qasam ftit ħsibijiet dwar il-ħajja ta' San Franġisk u kif nistgħu nattwawhom fil-ħajja tagħna.

Wara ftit mumenti ta' skiet tlabna lil kull membru tal-Kunsill biex jiktbu talba għall-bzonnijiet tal-Parroċċa ujqiegħduha ġo envelop li kien imqiegħed ħdejn is-salib ta' San Damjan.

L-aħħar li poġġa t-talba kien il-Kappillan li għalaq enevelope.

Dawn it-talbiet ġew mogħdija lis-Sorijiet Klarissi biex fl-interċessjoni tagħhom għaż-Żjara jpoġġu anka dawn l-intenzjonijiet partikolari huma u jresquhom quddiem Ġesù.

Kien mument sabiħ ħafna.

Wara għexna mument ta' Fraternità flimkien b'ikla fil-qasam tal-M.U.S.E.U.M. tas-subien stess. (sr Elaine)


Nhar il-11 ta' Awwissu festa liturġika ta' Santa Klara, ġiet iċċelebrata l-Festa ta' Santa Klara ġewwa l-Monasteru ta' San Ġiljan.

Iċ-ċelebrażżjoni kienet immexxija mill-Ministru Provinċjal, P. Richard S. Grech, OFM.

Fil-messaġġ tiegħu huwa tkellem fuq il-ferħ li biħ nilqagħu din l-istedina ta' kull sena, għaliex huwa mezz kif aħna bħala patrijiet, sorijiet, benefatturi u ħbieb nistgħu niltaqgħu biex inroddu ħajr lil Alla tad-don tal-ħajja monastika ta' dawn is-sorijiet li ma jieqfux jitolbu kemm għalina kif ukoll għal kull bżonn li persuni individwali li jesqu għall-għajnuna, kif ukoll b'mod ġenerali għas-soċjeta Maltija.

Lejn tmiem iċ-ċelebrazzjoni l-Madre Badessa tat il-messaġġ tagħha u enfażizzat l-importantza li fil-ħajja tagħna ma nabbandunawx lil Alla, imma li minkejja li qed ngħixu f'dinja li qed twarrab lil Alla aħna m'għandiex nabbandunawħ fil-ħajja tagħna.

Wara l-quddiesa dawk preżenti kienu mistiedna għal riċeviment fil-ġnien tal-monasteru.

Tista' tisma' l-Omelija tal-Ministru Provinċjal hawn taħt.


Illum 23 ta' Awwissu, P. Albert Gauci se jingħata t-titlu 'Honoris Causa'.

Aħbar sabiħa li taghmel unur lil ħuna P. Albert OFM, lill-familja tiegħu, lill-Provinċja tagħna, iżda fl-aħħar u ċertament mhux l-inqas lill-Knisja ġewwa l-Ħonduras.

Huwa rikonoxximent xieraq għall-ħidma fejjieda mwettqa minn ħuna P. Albert għal bosta snin b'tant dedikazzjoni, sagrifiċċju personali u xhieda awtentika ta' dak kollu li huwa Nisrani u Frangiskan.


Il-Ħadd 7 ta' Awwissu ġiet iċċelebrata l-Festa ta' Santa Klara ġewwa Għawdex flimkien mal-fraternità tal-Klarissi.

Iċ-ċelebrazzjoni mmexxija mill-E.T. Mons. Mario Grech, Isqof ta' Għawdex, saret ġewwa d-Dar tal-Irtiri Manresa, biex tkun tista takkomoda iżjed nies.

Iċ-ċelebrazzjoni kienet animata mis-sorijiet Klarissi stess u għal din l-okkażjoni kienu mistiedna diversi saċerdoti, sorijiet, ħbieb u benefatturi tas-sorijiet biex flimkien jaqsmu l-ferħ ta' din il-ġurnata.

Wara l-quddiesa Mons. Isqof bierek il-ħobż u ġie imqassam lill-ġemgħa.

Wara kien hemm reċeviment fil-ġnien tal-Monasteru fejn dawk preżenti setgħu jitkellmu mas-sorijiet u jifirħu flimkien.

Tista' tisma' l-Omelija ta' Mons. Isqof Mario Grech hawn taħt.


'L-Aħbar' il-bulettin tal-Provinċja għax-xahar ta' April jinsab online .

U joffri informazzjoni fuq dak kollu li għaddej fil-Provinċja, fosthom l-aħbarijiet prinċipali tal-Provinċja, messaġġ mill-Provinċjal, kif ukoll paġna Vokazzjonali. (more…)

Nhar il-Ħamis 31 ta' Marzu għexna esperjenza bħala fraternità Provinċjali: iltaqjna l-Imsida u b'dgħajsa imdaqqsa irħejnielha lejn Filfa.

Għal ħafna kienet l-ewwel darba li rawha daqshekk mill-qrib.

Konna madwar 33 ruħ. (more…)


Għaddejjin ġmielhom il-preparamenti biex għal darb'oħra matul is-sajf tiġi organizzata ż-Żjara Franġiskana li din is-sena ser issir bejn it-23-31 ta' Lulju.

Ser issir ġewwa l-Parroċċa ta' San Ġużepp Ħaddiem, Birkirkara.

It-tema li ntgħażlet hi «għal dejjem il-ħniena tiegħu», f'armonija mar-rieda tal-Papa Franġisku għas-sena tal-Ġublew.

Bħala Franġiskani din is-sena ukoll qed niċċelebraw it-800 sena mill-għoti tal-Indulġenza tal-Porziuncola mill-Papa Onorju III fl-1216.

Għaldaqstant il-'missjoni' li fdalna l-Papa matul din is-sena ssib eku ċar u qawwi fil-Maħfra t'Assisi.


Il-Ġimgħa 6 ta' Mejju fis-Seminarju tal-Arċisqof f'tal-Virtu r-Rabat, ġiet organiżżata 'Vocations EXPO' fejn diversi forom tal-Ħajja Reliġjuża kienu mistiedna biex ikellmu t-tfal tal-Form 1. (more…) More Mill-4 sat-12 ta' Mejju l-Arcisqof ta' Malta Mons. Charles J. Scicluna jinsab fl-Art Imqaddsa jmexxi pellegrinaġġ flimkien ma' 58 pellegrin ieħor. (more…)

Nhar il-Ħadd 24 ta' April, E.T. Mons Silvestru Magro, OFM, Isqof Emeritus ta' Benghazi, fil-Libja ċċelebra 50 sena Saċerdot kif ukoll 18-il sena Isqof.

Huwa mexxa quddiesa Pontifikali ta' Radd il-Ħajr fil-Knisja ta' Santa Marija ta' Ġesù, ir-Rabat. (more…)

'L-Aħbar' il-bulettin tal-Provinċja għax-xahar ta' Mejju jinsab online .


F' Dar Frate Jacoba, Marsaskala t-Tnejn 16 ta' Mejju saret it-tielet sessjoni ta' Formazzjoni Permanenti bit-Tema: End poverty in all its forms everywhere.

Is-sessjoni bdit fl-9.30 b'messaġġ mill-Minstru Provinċjal u P. Mark Ciantar, OFM.

Mbagħad beda mument ta' talb.

Il-kelliem mistieden tkellem fuq il-ħtieġa li l-faqar jispiċċa u wera li aħna nistgħu naħdmu biex dan issir realtà.

Kull wieħed minna huwa strumentali u huwa importanti li nibdew minna stess billi nieħdu ħsieb li dak li nagħmlu u nixtru ikun sostenibbli.

Spiċċajna 12.15pm billi qsamna xi ħaġa ta' li-ikel flimkien.


Il-Provinċjal P. Richard S. Grech ofm u l-Kustodju Ingliż P.Patrick Lonsdale ofm waqt laqgħa tal-English Speaking Conference tal-Ordni tkellmu flimkien kif iż-żewġ entitajiet jistgħu jaħdmu flimkien aktar mill-qrib kif jixtieq l-Ordni fiż-żmienijiet tallum.

Fuq stedina tal-Provinċjal tagħna P.Patrick ġie Malta biex ikellem lid-Definitorju Provinċjali fuq is-sitwazzjoni tal-Kustodja Ingliża li n-numru tagħha huwa dejjem niżel tant li minn provinċja ta' l-fuq minn 200 patri spiċċat kustodja bi 30 patri li ħafna minnhom huma anzjani.

Għal dan il-għan twaqfet kummisjoni bejn iż-żewġ entitajiet biex taħdem u tressaq proposti ta' kif wieħed jista jikkolabora flimkien.

Il membri tal-Kummisjoni magħżula miż-żewġ naħat huma Fr. Michael Copps ofm u Fr. Anthony Baya ofm għal Kustodja Ingliża u P. Charles M. Grech ofm u P Stephen Magro ofm għal Provinċja Maltija.

Din l-esperjenza taf il-bidu tagħha wara li P. Charles M. Grech ofm u P. Stephen Magro ofm għal Provinċja Maltija għamlu żjara ġewwa l-kunvent ta' Stratford bejn il-21-28 t'April fejn barra d-diskussjonijiet bejniethom flimkien ma P. Michael Copps ofm u P. Anthony Baya ofm għal Kustodja Ingliża kellhom l-okkazzjoni li jaraw b'għajnejhom ix-xogħol li għandhom u l-bżonn fejn nistgħu nejnuhom.

Aktar dettallji, niżżel id-dokument.

Filwaqt li saret stedina biex P. Michael Copps ofm u P. Anthony Baya ofm għal Kustodja Ingliża jiġu Malta ħalli huma wkoll ikollhom iċ-ċans li jesprimu u jitkellmu mal-provinċjal u mad-definitorju fl-lagħqa li saret nhar it-Tlieta 17' ta' Mejju.

Charles M. Grech ofm u Stephen Magro ofm għal Provinċja Maltija.


Fil-Kunvent tal-Belt nhar l-10 ta' Frar saret it-tieni sessjoni ta' Formazzjoni Permanenti dwar l-użu tar-Riżorsi.

Sessjoni bdit fl-10.15 b'messaġġ mill-Minstru Provinċjal fejn wassal it-tislijiet kemm ta' P. Marcello u P. Stephen li qiegħdin jirrappreżentaw iż-żewġt Djoċesi bħala missjunarji tal-ħniena għas-sena Ġubilari.

Filwaqt li rringrazzja lill P. Marcellino għal akkoljenza u preparazzjoni ta' din il-lagħqa. (more…)

L-isem li biħ ġie iċċelebrat l-għeluq tas-sena tal-Ħajja kkonsagrata hu "Ħajja kkonsagrata fl-unita" dan il-kungress ġie ċċelebrat bejn it-28 ta' Jannar u t-2 ta' Frar il-ġurnata ddedikata għal ħajja kkonsagrata, fil-belt tal-Vatikan.

Għal dan il-kungress ħa sehen P. Joseph Magro, OFM.

Għal dan il-kungress kienu mistiedna l-ordnijiet reliġjużi kollha: Ordo virginum, kontemplativi, l-istituti Reliġjużi, l-istituti Sekulari u l-istituti ġodda u ta' "forom ġodda". (more…)

'L-Aħbar' il-bulettin tal-Provinċja għax-xahar ta' frar jinsab online .

U joffri informazzjoni fuq dak kollu li għaddej fil-Provinċja, fosthom l-aħbarijiet prinċipali tal-Provinċja, messaġġ mill-Provinċjal, kif ukoll paġna Vokazzjonali. (more…)

Fl-okkażżjoni tal-Festa tal-Provinċja, il-konverżjoni tal-Appostlu San Pawl, illum il-Patrijiet tal-Provinċja iltaqgħet f'Porziuncola Retreat House għal nofstanhar ta' Formazzjoni Permanenti.

Il-laqgħa kienet immexxija minn Dr Mark Mifsud dwar l-użu tar-Riżorsi speċjalment fil-kunventi tagħna, dwar l-importanza li nibdew iżjed bis-serjeta nużaw riżorsi bħalma huma x-xemx u elementi naturali oħra. (more…)

L-Isqof Mons. Mario Grech fid-diskors tal-Qsim tal-Awguri lis-saċerdoti fis-Seminarju ta' Għawdex nhar is-Sibt 16 ta' Jannar, ħabbar li talab lis-Santa Sede biex il-Papa jaħtar lil P. Marcello Ghirlando OFM bħala "missjunarju tal-ħniena", bl-awtorità li jaħfer anki d-dnubiet riservati għas-Sede Appostolika u jkun "predikatur konvinċenti tal-ħniena". (more…)


'L-Aħbar' il-bulettin tal-Provinċja għax-xahar ta' Marzu jinsab online .

U joffri informazzjoni fuq dak kollu li għaddej fil-Provinċja, fosthom l-aħbarijiet prinċipali tal-Provinċja, messaġġ mill-Provinċjal, kif ukoll paġna Vokazzjonali. (more…) More Żewġ Franġiskani, P. Stephen Magro, OFM u P. Marcello Ghirlando, OFM kienu fost l-1,173 missjunarju tal-ħniena li l-Papa Franġisku għażel biex fis-Sena tal-Ħniena jxerrdu l-ħniena ta' Alla permezz tal-predikazzjoni u biex jaħfru l-erba' dnubiet riservati għas-Santa Sede. (more…)

P.Stephen Magro ofm, ġie magħżul mill-Provinċjal P.Richard S. Grech biex f'isem il-Provinċja Franġiskana Maltija ikun Missjunarju tal-Ħniena. (more…)

Il-Papa Franġisku nhar il-Ħadd 14 ta' Frar, għeluq il-75 sena, aċċetta r-riżenja tal-E.T. Mons. Silvestru Magro OFM mill-kura pastorali tal-Vigarjat Appostoliku ta' Benghażi fil-Libja. (more…)

L-E.T. Mons Silvestru Magro, OFM nhar il-Ħadd 14 ta' Frar iċċelebra Quddiesa ta' ringrazzjament f'għeluq il-75 sena u t-tmiem tal-ħidma tiegħu ġewwa Benghazi.

Fil-bidu tal-quddiesa huwa rringrazzja lil Alla għal dak li taħ, kif ukoll lil dawk li kienu viċin tiegħu matul dan iż-żmien speċjalment fi żminijiet diffiċli li għadda minnhom. (more…)


Nhar il-Ħamis 31 ta' Marzu għexna esperjenza bħala fraternità Provinċjali: iltaqjna l-Imsida u b'dgħajsa imdaqqsa irħejnielha lejn Filfa.

Għal ħafna kienet l-ewwel darba li rawha daqshekk mill-qrib.

Konna madwar 33 ruħ.

F'ġurnata sabiħa, imma b'baħar kemmxejn imċaqlaq, speċjalment aħna u sejrin lejn Filfla, kellna veduti suġġestivi fejn rajna l-kosta ta' Malta minn fuq il-baħar.

Kien spettaklu mod ieħor.

Kif wasalna qrib Filfla, li llum hija riserva naturali u allura ħadd ma jista' jitla' fuqha, ħafna ħadu l-okkazjoni biex jieħdu ritratt magħha.

Wara li ħallejna Filfla, erġajna lura fejn dħalna għal kenn ta' Birżebbuġia fejn kilna xi ħaġa.

Wara erġajna lura f'temp kompletament kalm u sabiħ.

Żgur li kien mument sabiħ fratern fejn qsamna flimkien il-ħajja sabiħa tal-vokazzjoni Franġiskana tagħna u fuq kollox il-ferħ tal-Għid.

Grazzi lil P. Marcellino Micallef ofm, Vigarju Provinċjali, li kkoordina din il-ħarga.


Nhar il-Ħadd 24 ta' April, E.T. Mons Silvestru Magro, OFM, Isqof Emeritus ta' Benghazi, fil-Libja ċċelebra 50 sena Saċerdot kif ukoll 18-il sena Isqof.

Huwa mexxa quddiesa Pontifikali ta' Radd il-Ħajr fil-Knisja ta' Santa Marija ta' Ġesù, ir-Rabat.

Fi Knisja mimlija bil-familjar u ħbieb kif ukoll bosta patrijiet ħafna kienu prezenti biex jaqsmu flimkien miegħu din il-ġurnata speċjali.

Fil-bidu huwa rrinġrazja lil Alla ta' din il-ġurnata speċjali u qal li dejjem poġġa s-saċerdozju tiegħu f'idejn il-protezzjoni ta' San Ġużepp u tal-Qalb ta' Ġesù.

L-omelija saret mil-Ministru Provinċjal P. Richard S. Grech, OFM.

Hu tkellem fuq l-vokazzjoni u fuq il-ħajja ta' Mons Sylvestru speċjalment f'dawn l-aħħar 18-il sena bħala missjunarju f'Benghazi, il-Libja fejn huwa kien ta' eżempju għal dawk kollha li kien qed imexxi.

Fl-aħħar tal-Quddiesa sar talb lil Qalb ta' Ġesù u ngħataw xi riġali kemm hu lill- Provinċja kif ukoll il-Provinċja lilu rranġrazzjatu tax-xhieda tiegħu f'dan l-aħħar żmien.

ara ukoll: L-Aħbar 207


Mill-4 sat-12 ta' Mejju l-Arcisqof ta' Malta Mons. Charles J. Scicluna jinsab fl-Art Imqaddsa jmexxi pellegrinaġġ flimkien ma' 58 pellegrin ieħor.

Huwa żar il-Bażilka tat-Tħabbira lill-Marija se ssir Omm Alla ġewwa Nazaret, Tabor, Karmelu, Tabgha, Kana tal-Galilija fosto postijiet oħra.

Fil-jiem li ġejjin huwa se jżur Ġerusalemm, Betlem, Ġetsemani u postijiet oħra.

Il-Pellegrinaġġ huwa organizzat mil-Kummissarjat tal-Art Imqaddsa animat minn P. Twanny Chircop OFM, Kummissarju tal-Art Imqaddsa.


Il-Ġimgħa 6 ta' Mejju fis-Seminarju tal-Arċisqof f'tal-Virtu r-Rabat, ġiet organiżżata 'Vocations EXPO' fejn diversi forom tal-Ħajja Reliġjuża kienu mistiedna biex ikellmu t-tfal tal-Form 1.

Bħala Vokazzjonijiet Franġiskani konna preżenti biex aħna ukoll nuru s-sabiħ tal-ħajja Franġiskana.

Dan sar fuq medja ta' għoxrin minuta kull klassi.

P. Stephen Magro, OFM Animatur Vokazzjoni, P. Joseph Magro, OFM u Antoine Galdes Postulant spjegaw din il-ħajja mibnija fuq il-ħajja ta' San Franġisk.

Wara l-ispjega it-tfal raw video qasir dwar il-kunventi tagħna.

Lejn tmiem il-laqgħa setgħu jieħdu santi u brochures relatati mal-ħajja tagħna.

Issa importanti li aħna nkomplu nitolbu biex dawn it-tfal ikunu imdawlin biex jagħrfu dak li Alla jrid minnhom.


L-Isqof ta' Għawdex Mario Grech ħatar lil P. Marcello Ghirlando, OFM bħala d-Delegat tiegħu għall-Ħajja Kkonsagrata għat-tliet snin li ġejjin. (more…) More Tlett qaddisin il-bogħod minn xulxin fl-ispazju u fiż-żmien, imma li għandhom spiritwalita' komuni għal xulxin.

Tlett qaddisin li għandhom tifsira u importanza speċjali għalina Franġiskani Maltin.

San Pawl, San Franġisk u San Ġorġ Preca.

Tlett qaddisin li baqgħu mistgħaġba mhux daqstant quddiem id- Divinita' ta' Ġesu', daqskemm quddiem l-Umanita' tiegħu. (more…)

Issa li għaddew ftit aktar minn sena u nofs mill-aħħar Kapitlu Provinċjali li ċċelebrajna ġewwa Porziuncola Retreat House, Baħar iċ-Ċagħaq, wasal iż-żmien li ssir il-Viżta Kanonika tal-Provinċja tagħna skont kif mitlub mill-Ministru Provinċjal fl-artiklu 184 §2 tal-Istatuti Ġenerali tal-Ordni, dan anke bi tħejjija għall-Kapitlu Provinċjali Intermedju li jmiss fis-sena 2017.

Dawn huma d-dati ta' kif bil-għajnuna t'Alla l-Provinċjal se inżur lill-Fraternitajiet u l-Patrijiet:

15 ta' Jannar 2016 Santa Marija tal-Anġli

18 ta' Jannar 2016 Domus Pacis

22 ta Jannar 2016 Laboratorju tal-Paċi Ħal Far

11 u 12 ta' Frar 2016 Valletta

15 u 16 ta' Frar 2016 Rabat

19 ta' Frar 2016 Dar Frate Jacoba, Wied il-Għajn

23 u 24 ta' Frar 2016 Sliema

2 u 3 ta' Marzu 2016 Ħamrun

'L-Aħbar' il-bulettin tal-Provinċja għax-xahar ta' Diċembru jinsab online .

U joffri informazzjoni fuq dak kollu li għaddej fil-Provinċja, fosthom l-aħbarijiet prinċipali tal-Provinċja, messaġġ mill-Provinċjal, kif ukoll paġna Vokazzjonali. (more…)

Mit-23 sal-26 Novembru, P. Joseph Magro, OFM ħa sehem fil-Kungress tal-Formazzjoni u l-Istudji organizzat mill-Konferenza Taljana COMPI, f'Assisi, intitolat "Evangelium Osbervare.

Il-ħajja evanġelika: il-post naturali ta' edukazzjoni u evanġelizzazzjoni". (more…)


L-E.T. Mons Silvestru Magro, OFM nhar il-Ħadd 14 ta' Frar iċċelebra Quddiesa ta' ringrazzjament f'għeluq il-75 sena u t-tmiem tal-ħidma tiegħu ġewwa Benghazi.

Fil-bidu tal-quddiesa huwa rringrazzja lil Alla għal dak li taħ, kif ukoll lil dawk li kienu viċin tiegħu matul dan iż-żmien speċjalment fi żminijiet diffiċli li għadda minnhom.

Il-fraternità Franġiskana tal-kunvent tar-Rabat li issa hu qed jagħmel parti minnha, il-familjari u l-ħbieb kif ukoll il-ġemgħa li jiltaqgħu fil-Knisja ta' Santa Marija ta' Ġesù, ir-Rabat, ħadu l-okkażżjoni biex ikantawlu u jawgurawlu għal għeluq sninu.

Wara l-quddiesa kulħadd ħareġ ħdejn il-bieb ta' barra u hemm qasam kejk għall-okkażżjoni.


Il-Papa Franġisku nhar il-Ħadd 14 ta' Frar, għeluq il-75 sena, aċċetta r-riżenja tal-E.T. Mons. Silvestru Magro OFM mill-kura pastorali tal-Vigarjat Appostoliku ta' Benghażi fil-Libja.

Fl-istess komunikat uffiċjali, maħruġ min-Nunzjatura Appostolika fil-Libja, E.T. Mons. George Bugeja nħatar bħala Amministratur Appostoliku tal-Vigarjat ta' Benghażi.

Fil-komunikat, il-Papa Franġisku rringrazja lill-Isqof Emeritu Silvestru Magro tal-ħidma kbira li wettaq u ta' kemm kien dejjem viċin l-Insara f'Benghażi.


P.Stephen Magro ofm, ġie magħżul mill-Provinċjal P.Richard S. Grech biex f'isem il-Provinċja Franġiskana Maltija ikun Missjunarju tal-Ħniena.

Huwa rċieva dan il-mandat f'din is-Sena tal-Ħniena mingħand il-Papa Franġisku nhar l-Erbgħa 10 ta' Frar, Ras ir-Randan waqt quddiesa fil-Bażilika ta' San Pietru fil-Vatikan u li għalija kien preżenti wkoll P.Marcello Ghirlando f'isem id-djoċesi ta' Għawdex.

P. Stephen flimkien ma P.Marċello għandu d-dmir li jippridka fuq l-importanza tal-Ħniena kif ukoll għandu l-fakultà li jaħfer d-dnubiet riservati għas-Santa Sede.

P. Stephen bħalissa jinsab fil-Kunvent tagħna tar-Rabat u għalkemm jista' ikun dejjem disponibbli għal qrar, qed ikun ukoll disponibbli għal -Qrar kull nhar ta' Ġimgħa mis-6.30 sat-8.00 ta' filgħaxija fil-Knisja ta' Santa Marija ta' Ġesù (Ta' Ġieżu) r-Rabat.


Żewġ Franġiskani, P. Stephen Magro, OFM u P. Marcello Ghirlando, OFM kienu fost l-1,173 missjunarju tal-ħniena li l-Papa Franġisku għażel biex fis-Sena tal-Ħniena jxerrdu l-ħniena ta' Alla permezz tal-predikazzjoni u biex jaħfru l-erba' dnubiet riservati għas-Santa Sede.

Filfatt, P. Stephen u P. Marcello ingħataw il-mandat mill-Papa Franġisku biex ikunu jistgħu jaħfru dnubiet:

1. konnessi mad-dirpezz tal-Ewkaristija,

2. mas-sigriet tal-qrar,

3. ma' attentati fuq il-ħajja tal-Papa u

4. jistgħu jaħfru wkoll lil xi ħadd li kien kompliċi ma' saċerdot ieħor f'xi dnub.

Iż-żewġ Franġiskani ingħataw dan il-mandat f'ċerimonja li mexxa l-istess Papa Franġisku fil-Bażilika ta' San Pietru nhar l-Erbgħa, 10 ta' Frar Ras ir-Randan.


Programm Socio-religjuż bl-isem "Qalb in-Nies" tella programm dwar il-Missjunarji Maltin bit-tema:"Missjunarji għal dejjem" fuq l-istazzjoni Nazzjonali TVM.

Programm immexxi minn P. Charles Tabone, OP, (more…) More Il-Provinċja Franġiskana flimkien mal-Klarissi ċċelebraw il-Festa tal-Epifanija fil-Monasteru tal-Klarissi f'San Ġiljan, nhar l-Erbgħa 6 ta' Jannar.

Il-quddiesa kienet iċċelebrata mil-E.T. Mons Sylvester Magro, OFM fejn fil-bidu tal-quddiesa tkellem fuq din il-ġurnata permezz tal-Ktieb "Ġesu ta' Nażaret" tal-Papa Benedittu XVI.

L-omelija saret mil-Ministru Provinċjal P. Richard S. Grech, OFM li tkellem fuq Ġublew tal-ħniena, l-epifanija u fuq il-vista kanonika.

Wara l-Quddiesa l-Ministru Provinċjal ta' lil kull patri kopja tad-dokument finali tal-Kapitlu Ġenerali.

Umbagħad il-patrijiet flimkiem mas-Sorijiet inġabru għal riċeviment fl-okkażżjoni tal-festa.

'L-Aħbar' il-bulettin tal-Provinċja għax-xahar ta' Jannar jinsab online .

U joffri informazzjoni fuq dak kollu li għaddej fil-Provinċja, fosthom l-aħbarijiet prinċipali tal-Provinċja, messaġġ mill-Provinċjal, kif ukoll paġna Vokazzjonali. (more…)

It-Tnejn 28 ta' Diċembru l-patrijiet, l-ġenituri u l-qraba nġabru fid-Dar tal-Irtiri Proziuncola għall-festa tal-Milied flimkien.

Il-laqgħa bdiet b'quddiesa mill-Ministru Provinċjal P. Richard S. Grech OFM. (more…)

Fis-sessjoni tad-Definitorju Ġenerali li saret nhar is-17 ta' Diċembru, P. Sandro Overend, OFM ġie nominat President u koordinatur tal-Kummissjoni Liturġika tal-Ordni. (more…)


L-Isqof Mons. Mario Grech fid-diskors tal-Qsim tal-Awguri lis-saċerdoti fis-Seminarju ta' Għawdex nhar is-Sibt 16 ta' Jannar, ħabbar li talab lis-Santa Sede biex il-Papa jaħtar lil P. Marcello Ghirlando OFM bħala "missjunarju tal-ħniena", bl-awtorità li jaħfer anki d-dnubiet riservati għas-Sede Appostolika u jkun "predikatur konvinċenti tal-ħniena".

Fi tmiem id-diskors tiegħu l-Isqof ta 7 punti oħra prattiċi x'jista' jsir f'din is-sena tal-Maħfra:

1. is-saċerdoti volontarjament joffru sigħat ta' Qrar;

2. tal-inqas fil-knejjes parrokkjali jkun hemm "santwarju tal-Qrar";

3. il-Qrar isir biss f'post dinjituż fejn tiġi mħarsa s-sagralità u l-kunfidenzjalità;

4. fil-knejjes kollha din is-sena jkun hemm orarju tal-Qrar;

5. darba fil-ġimgħa l-knejjes parrokkjali jibqgħu miftuħa sa tard u jipprovdu servizz ta' Qrar;

6. norganizzaw ċelebrazzjoni penitenzjali komunitarja;

7. flimkien mat-tliet knejjes ġubilari, ser nagħmel il-knisja ta' San Ġakbu knisja penitenzjali.


Fl-okkażżjoni tal-Festa tal-Provinċja, il-konverżjoni tal-Appostlu San Pawl, illum il-Patrijiet tal-Provinċja iltaqgħet f'Porziuncola Retreat House għal nofstanhar ta' Formazzjoni Permanenti.

Il-laqgħa kienet immexxija minn Dr Mark Mifsud dwar l-użu tar-Riżorsi speċjalment fil-kunventi tagħna, dwar l-importanza li nibdew iżjed bis-serjeta nużaw riżorsi bħalma huma x-xemx u elementi naturali oħra.

Il-laqgħa spiċċat billi inġbarna fir-restaurant tal-istess Dar 'Da Francesco' u saret ikla flimkien.

Il-Laqgħa ta' Formazzjoni Permanenti li jmiss hija għal-10 ta' Frar.


L-isem li biħ ġie iċċelebrat l-għeluq tas-sena tal-Ħajja kkonsagrata hu "Ħajja kkonsagrata fl-unita" dan il-kungress ġie ċċelebrat bejn it-28 ta' Jannar u t-2 ta' Frar il-ġurnata ddedikata għal ħajja kkonsagrata, fil-belt tal-Vatikan.

Għal dan il-kungress ħa sehen P. Joseph Magro, OFM.

Għal dan il-kungress kienu mistiedna l-ordnijiet reliġjużi kollha: Ordo virginum, kontemplativi, l-istituti Reliġjużi, l-istituti Sekulari u l-istituti ġodda u ta' "forom ġodda".

L-ewwel ġurnata bdiet b'Velja ta' talb fil-Bażilika ta' San Pietru fil-Vatikan u kienet preseduta mill-ET Mons. José Rodriguez Carballo OFM, segretarju tal-CIVCSVA.

Jieħdu sehen għal dan il-kungress kien hemm madwar 5000 reliġjuż u reliġjuża.

It-tieni ġurnata bdiet b'mument ta' talb u wara l-Prefett tal-Kongregazzjoni ET il-Kardinal João Braz de Aviz li għamel l-intervent tiegħu.

Hu tkellem fuq ħames punti mportanti li jsemmi l-Papa fl-ittra tal-indiżżjoni fil-ftuħ tas-sena tal-Ħajja kkosgrata, li huma:

1 Ferħ: Fejn hemm ir-reliġjużi hemm il-ferħ

2 Qajmu d-dinja: importanti li inkunu profeti!

3 Esperti ta' komunjoni, nagħmlu mill-Knisja post ta' laqgħa għal kulħadd.

Spiċċa ż-żmien li inkunu weħidna imma irridu inkunu sinodali.

4 Immoru fil-periferija.

5 Insaqsu lil Alla u l-bniedem tallum x'għandhom bżonn

6 Il-kuraġġ u ma nibżgħux.

Matul l-ġurnata kien hemm relazjoni oħra mill-ET Mons Jose Rodriguez Carballo OFM bit-tema:"Inbid ġdid f'damiġni ġodda", il-ħajja kkonsagrara mil-50 sena mill-Lumen gentium u Perfectæ caritatis.

Mixja ta' koverżjoni.

Li kienet segwita min domandi u risposti.

Il-ġurnata tas-Sibt kienet b'xi mod differenti għaliex filgħodu bdejna fil-Bażilika tal-Lateran b'intervent u Lectio Divina u wara nofsinhar kull still ta' ħajja kien għaliħ f'post differenti madwar Ruma u kulħadd b'aspett partikolari fuq il-ħajja tiegħu.

Il-Ħadd bdejna b'żewġ relazzjonijiet dwar il-"Ħajja kkonsagrata post ta' kontemplazzjoni", b'riflessjoni teoloġika u b'formazzjoni għall-maħfra.

Wara segwiet t-tieni relazzjoni minn Mons. Santiago Agrelo Martinez OFM fuq il-"Ħajja kkonsagrata post ta' akkoljenza, kondiviżjoni u eżerċizju tal-miżerikordja".

Wara nofsinhar kellna katekeżi bl-arti fil-Kappella Sistina.

It-Tnejn kienet ġurnata mill-isbaħ peress li kelna l-udjenza mal-Papa (ara video taħt).

It-tema: "Il-Ħajja kkonsagrata f'komunjoni- niskopru l-ħajja li ħemm fil-ħajja kkonsagrata".

Mons. Jose Carballo qal li hu mportanti li ma inħarsux lejn il-mewt imma niftakru li hemm ħafna ħajja flimkien.

Irridu inkunu mużajk imma nimxu flimkien.

Meta l-Papa Franġisku jitkellem fuq il-Profezia jitkellem minn kuraġġ (inħobbu r-riskju) nimxu kontra kurrent, hu qal li minn jiżżewwġ il-moda jormol malajr]

Sr. Carmen Sammut MSOLA, tkelmet fuq l-appostolat fil-Ħajja kkonsagrat u tat xi karateristiċi:

Niltaqgħu ma' Kristu rxoxt: Kulħadd ħalla kollox biex jimxi wara Ġesù.

Ħajja fil-komunità: nirrispettaw lil xulxin.

Kif qed niddixxernu I-ħajja tagħna?

Missjoni: kollha mibgħutin għal missjoni partikolari fil-knisja.

Fost punti oħra minn kelliema oħra ħareġ l-importanża tal-'Missjoni u Fraternità', il-Ħajja kontemplativa: imp li ikun persuni awtentiċi ġol-knisja kif jgħid Papa Franġisku, u li l-Istituti sekulari, mhux biss tkun fid-dinja imma li inkunu inseriti fid-dinja.

Wara kellna l-Udjenza mal-Papa fejn tkellem fuq tlett kelmiet importanti li huma afdatli lil persuni kkonsagrati: Profezja, Prossimità u Tama. ( għafas hawn għad-diskorss sħiħ )

Fil-għaxija umbagħad sar Oratorju bid-direzzjoni ta' Mons. Marco Frisina.

It-Tlieta 2 ta' Frar Jum il-Ħajja Kkonsagrata filgħodu sar pellegrinaġġ fl-okkażżjoni tal-Ġublew tal-Ħniena fid-diversi Bażiliċi u filgħaxija saret il-quddiesa solenni fil-Bażilika tal-Vatikan minn Papa Franġisku li għalqet din is-sena speċjali ddedikata lill-Ħajja kkonsagrata. ( għafas hawn għal-omelija ).


Fil-Kunvent tal-Belt nhar l-10 ta' Frar saret it-tieni sessjoni ta' Formazzjoni Permanenti dwar l-użu tar-Riżorsi.

Sessjoni bdit fl-10.15 b'messaġġ mill-Minstru Provinċjal fejn wassal it-tislijiet kemm ta' P. Marcello u P. Stephen li qiegħdin jirrappreżentaw iż-żewġt Djoċesi bħala missjunarji tal-ħniena għas-sena Ġubilari.

Filwaqt li rringrazzja lill P. Marcellino għal akkoljenza u preparazzjoni ta' din il-lagħqa.

Mbagħad beda mument ta' talb.

Qsamna xi ħsibijiet tal-Papa Franġisku fuq l-ambjent.

Intwera clip dwar il-missjonijiet li ħutna l-isfqjijiet tagħna franġiskani Mons. Joseph Bonello fil-Honduras, Mons. George Bugeja fil-Libya gewwa Tripli qed iwettqu.

Fl-istess clip intervjena anke Mons. Sylvester Magro bl-esperjenza diretta li kellu speċjalment fi żmien il-gwerra ġewwa Benghasi (ara video hawn taħt).

Qabel ma bdejna t-tieni parti il-provinċjal ħeġġeġ il-patrijiet preżenti biex ngħamlu marketing kemm fuq ir-restaurant u l-pellegrinaġġi Franġiskani dawk ta' l-Art Imqaddsa u t'Assisi.

Mhux tant għal flus imma biex inħeġġu n-nies jagħmlu esperjenza Franġiskana.

Professur Paul Pace għamel preżentazzjoni "Il-Ħolqien lejn użu aħjar tar riżorsi".

Ġiet aċċennata l-enċiklika 'Laudato Si' tal-Papa Franġisku dwar il-ħolqien.

Din il-lagħqa fuq ir-riżorsi tkompli ma dik li saret ġewwa Baħar iċ-Ċagħaq nhar il-25 ta' Jannar.

Dan kollu għandu jwassal biex ngħamlu reviżjoni tal-istill tal-ħajja tagħna kif nużaw il-meżżi li għandna ħa nkunu xhieda Evanġelika.

Reduce, Reuse & recycle huma tliet kelmiet biex aħna n-naqsu l-carbon footprint; proġett pilota tal-Laboratorju tal-Paċi għall-kunventi tagħna.

Spiċċajna 12.15pm billi qsamna xi ħaġa ta' li-ikel flimkien.


Nhar is-Sibt 14 ta' Novembru fl-10.30 ta' filgħodu, il-Provinċja Franġiskana ċċelebrat Quddiesa kkonċelebrata ġewwa l-Kappella tac-Ċimiterju tal-Addolorata.

Din il-quddiesa tiġi ċċelebrata kull sena fil-kappella taċ-ċimiterju, matul ix-xahar ta' Novembru biex nitolbu għal dawk il-patrijiet li ħallewna. (more…)

Bejn is-6 u t-8 ta' Novembru sar seminar dwar il-futur tal-ħajja kkonsagrata, bit-tema: 'l-aħħar wieħed jitfi u jagħlaq il-bieb… il-futur tal-ħajja konsagrata'. (more…)

Bħalissa fil-Parroċċa tal-Madonna tas-Sacro Cuor, f'tas-Sliema għaddeja ġimgħa ta' attivatijiet Vokazzjonali, li tibqa sejra sa nhar il-Ħadd 15 ta' Novembru.

Dan jinkludi quddies, mumenti ta' talb, kif ukoll laqgħat ma' diversi għaqdiet. (more…)

'L-Aħbar' il-bulettin tal-Provinċja qed jerġa jiġi ppublikat b'format ġdid u se jkun qed joffri informazzjoni fuq dak kollu li jkun għaddej fil-Provinċja.

Se jkun jinkludi fiha l-aħbarijiet prinċipali tal-Provinċja, messaġġ mill-Provinċjal, kif ukoll paġna Vokazzjonali. (more…)